Netfugl.dk Forum -> Sjældne fugle og usædvanlige forekomster -> Ynglende Sort Stork i Danmark\npostet: 20. juni 2012 kl. 16:21 emne: Ynglende Sort Stork i Danmark\nI de fleste ornitologiske opslagsværker kan man læse, at den Sorte Stork ynglede i Danmark med mere end 100 par tilbage i 1800-tallet. Herefter gik bestanden tilbage og den Sorte Stork lagde sidste gang æg i Tofte Skov, Lille Vildmose i 1953.\nDet synes sådan set alt sammen ganske veldokumenteret.\nFra 1980'erne begynder rygterne imidlertid at svirre om artens genindvandring. Sort Stork kommer på Datsy-listen og der meldes om flere yngleforsøgende fugle op gennem 1990'erne samt ikke mindst et "bekræftet" redefund fra det sydlige Jylland (http://www.dofbasen.dk/DATSY/datsyart.php).\nDer synes at være manglende overblik over antallet af yngleforsøg, men en web (http://www.fugleognatur.dk/artsbeskrivelse.asp?ArtsID=8... melder at seneste danske yngleforsøg har fundet sted i 2005.\nAlt det undrer mig dog en lille bitte smule.\nJeg har nemlig ikke set et eneste foto af en fugl ved et dansk yngleområde eller en med en gren i næbbet eller noget andet, som indikerer yngel. Jeg har heller ikke hørt beretninger fra nogen, som selv har set en Sort Stork på rede eller bare en fugl med en gren i næbbet?\nDansk Ornitologisk Sjældenhedsudvalg har, mig bekendt, heller aldrig fået forelagt nogen form for dokumentation for yngleforsøg af Sort Stork. Og mig bekendt er der ej heller andetsteds publiceret dokumentation for yngleforsøg af Sort Stork i Danmark.\nDerfor tillader jeg mig lige at spørge:\nNogen må vel vide noget?\nDet virker mærkeligt, at en organisation som DOF godtager yngleforsøg af Sort Stork i Danmark, hvis der ikke er fremlagt grundig dokumentation.\nDerfor vil jeg høre, om der er nogen, som ligger inde med et foto eller evt. en beretning om et dansk yngleforsøg, som de gerne vil dele?\npostet: 20. juni 2012 kl. 17:01 emne: Re: Ynglende Sort Stork i Danmark\nEn lille korrektion. Sort Stork ynglede sidste gang i Lille Vildmose i 1951. Ynglevirksomheden blev fulgt af en af datidens navnkundige ornitologer, Karl O. Pedersen. I hans efterladte papirer ligger et formodentligt udkast til en artikel om Sort Stork i Lille Vildmose og Tofte Skov. Den vil skønsomt redigeret blive bragt i en statusrapport for Tofte Skov, der bliver udgivet her til månedskiftet af AVJF. Rapporten vil ikke komme til at ligge hos boghandlerne, men jeg skal sende en til SU.\npostet: 20. juni 2012 kl. 17:30 emne: Re: Ynglende Sort Stork i Danmark\nDet er rigtigt. Der er minsandten uenighed omkring årstallet for artens sidste ynglen i Tofte Skov (hvor utjekket!).\nI bogen "Fuglene i Danmark" nævnes 1953 som sidste yngleår i Tofte skov, hvilket understøttes af DOF's hjemmeside her: http://www.dofbasen.dk/ART/art.php?art=01310 samt Naturhistorisk Museum http://www.naturhistoriskmuseum.dk/naturlex/fugle/s_sto...\nAndetsteds på DOFs hjemmeside kan man dog læse at 1951 var sidste år for yngel: http://www.dof.dk/sider/index.php?option=com_content&ta...\nJeg skal ikke gøre mig klog på hvilket årstal, der er det rigtige.\nDet er imidlertid næppe en sag for SU (men derimod måske for Datsy og DOF!).\nJeg er fortsat meget interesseret i dokumentation for yngleforsøg af Sort Stork I DK indenfor de seneste tredive år.\nEr der nogen som ved/har noget?\npostet: 20. juni 2012 kl. 21:53 emne: Re: Ynglende Sort Stork i Danmark\nJeg synes, jeg husker noget om Kongsø Plantage oppe mellem Snede og Bryrup engang i 70'erne? Andre ved måske noget. I 2000 blev der set en gammel fugl fouragerende i maj ude i hjørnet mellem Vejle og Egtved Å, og i september blev der set en ungfugl sammesteds. Den mistænkte vi - så vidt jeg husker - for noget grisefy.\npostet: 21. juni 2012 kl. 8:05 emne: Re: Ynglende Sort Stork i Danmark\nOmkring 2000-2002 observerede en lokal bukkejæger nær Højen Bæk syd for Vejle 1-2 fugle i maj måned på sin runde i skoven.\nDet blev (vist nok?)aldrig afklaret om jægeren så samme fugl 2 gange eller om der var tale om 2 forskellige. Så vidt jeg ved blev der aldrig dokumenteret nogen form for yngleforsøg endsige rede.\nSagen blev holdt meget tys-tys og jeg kender ikke hele historien. Måske ASF kan bidrage?\npostet: 21. juni 2012 kl. 9:39 emne: Re: Ynglende Sort Stork i Danmark\nHej Sten og Morten\nTak for oplysningerne, som ligger meget i tråd med det jeg selv har hørt. Nogen har set en eller flere Sorte Storke på mystiske lokaliteter/tidspunkter - men ingen rygende revolver!\nJeg prøver at grave lidt videre.\npostet: 21. juni 2012 kl. 11:19 emne: Re: Ynglende Sort Stork i Danmark\nJeg kan ikke bidrage med nogen rygende pistol - men dog med et par halvvarme- eller kolde pistoler. Først og fremmest kan du i en Publikation fra den sjove organisation "Dansk Ornitologisk Central"(DOC) læse en nok noget anekdotisk redegørelse over den Sorte Storks historie i Danmark. Jeg har publikationen derhjemme, og skal gerne være mere specifik, når jeg återvender från København i kvel....\nJeg har dog personligt kendskab til et par steder, der kunne være relevante, fordi der er en del sporadiske iagttagelser på disse potentielle ynglelokaliteter - og det er ikke træklokaliteter som sådan. Begge områder kan naturligvis bare have tiltrukket sig opmærksomhed fra forbitrækkende fugle, men hvis der ses en tendens - et mønster er det måske spændende:\n- Jeg har siden 1974, hvor jeg tvangseksporteres til det midtjyske i min gymnasietid og siden hen set et sjovt mønster i 2. håndsberetninger og direkte 1. hånds iagttagelser ved to lokaliteter:\n1. Tinnet Krat hvor kilderne til Gudenåen og Skjern har sit udspring 300 meter fra hinanden. Her har jeg selv 5 iagttagelser i området mellem Tinnet Krat og Rørbæk Sø i en periode på 20 år! Fra anden side har jeg også fået iagttagelser, fordi jeg nysgerrigt har kontaktet andre om dette spændende og uforstyrrede område.\n2. Området omkring Salten Langesø - Højkol og Mossø. Samme som ovenstående....\nMit kendskab til den Sorte Stork adfærd på ynglelokaliteten er, at den er ekstrem sky og sjældent ses flyve i højder mere end 25 meter - bortset fra de indledende faser af ynglen. Fra en hemmeligholdt svensk lokalitet, hvor den ofte ses, men hvor der heller ikke forekommer et entydigt bevis, ses den også meget sporadisk - senest i går aftes i ca. 5 sekunder, inden den med en flugtafstand på ca. 300 meter i en højde af maks. 5 meter fløj ind i dyb skov, og aldrig blev genfundet trods ihærdig forventningsfuld venten i 1½ time.\nDet er en rasende spændende og karismatisk fugl, som dit initiativ yder fuld retfærdighed - hvad er fiktion og hvad er fakta i denne arts optræden i Danmark? Hvis der er et møntser, hvorfor er det så, så svært at verificere yngel?\npostet: 21. juni 2012 kl. 12:17 emne: Re: Ynglende Sort Stork i Danmark\nGodt med fokus på eftersøgning af sjældne skovlevende fugle.\nDu skriver: ” Dansk Ornitologisk Sjældenhedsudvalg har, mig bekendt, heller aldrig fået forelagt nogen form for dokumentation for yngleforsøg af Sort Stork.” citat slut.\nSamt: ” Det virker mærkeligt, at en organisation som DOF godtager yngleforsøg af Sort Stork i Danmark, hvis der ikke er fremlagt grundig dokumentation.” citat slut.\nHele konstruktionen med en enkelt DATSY-koordinator for hver art gør vel netop at SU aldrig(??) er blevet forelagt at skulle tage stilling til et ynglefund fra sjælden fugl? Det må derfor være DATSY og ikke SU der står inde for kvalitetskontrollen her?\nSU har vel heller aldrig skulle tage stilling til andre sjældne ynglefund fx Fiskeørn, Kongeørn, Nordisk Lappedykker, Sandterne etc..?\nArtskoordinator for Sort Stork er Jørgen Jensen fra DOF Fyn. Han må kunne give dig en del af svarene på dine spørgsmål.\npostet: 21. juni 2012 kl. 14:51 emne: Re: Ynglende Sort Stork i Danmark\nTak for input, som også svarer til de forlydender jeg har hørt.\nTak for dit bidrag også. Før Datsy-projektets tilblivelse var det almindeligt, at SU behandlede ynglefund af sjældne arter. Og med tanke på at Sort Stork var SU-art indtil 1970 burde ynglefund nok have været forbi SU.\nJeg kan nævne, at jeg har sendt en forespørgsel til Jørgen Jensen, ligesom jeg har taget kontakt til Michael Grell i Fuglenes Hus og Tau Rasmussen.\nJeg tror ikke der er en decideret "rygende revolver", men håber stadig på et førstehåndsvidne, der har skræmt en fugl af reden eller lignende.\npostet: 21. juni 2012 kl. 18:37 emne: Re: Ynglende Sort Stork i Danmark\nDet af DD omtalte ynglefund af sort stork i Midtjylland drejer sig om: April 1965 par byggede rede i Kongsø Plantage ved Halle Sø (Novrup, L., 1972: Den Sorte Stork (Ciconia nigra) har bygget rede i Midtjylland. (Danske Fugle, 24. årg., 1972).\nEt fund fra 2000 synes at kunne være interessant: 1/6 2000 1 Vester Nebel (fanget i net ved dambrug og sluppet i god behold). Da fuglen blev sluppet samme dag ret sent om aftenen (så vidt jeg husker ved 22-tiden), satte den øjeblikkelig, lavt og i aktiv flugt, kursen mod nord, mod Vejle Ådal - den skulle måske hjem til familien ?\npostet: 21. juni 2012 kl. 18:52 emne: Re: Ynglende Sort Stork i Danmark\nJeg flyttede til Gram-området i 1999 og noget af det første jeg blev konfronteret med, da de lokale fandt ud af at jeg interesserede mig for fugle, var at er da ynglede Sort Stork i Gram-skovene. Sidenhen har jeg mere eller mindre gennemtrawlet skovene omkring Gram - både i yngletiden - men oftes om vinteren for at finde reden, i den nøgne skov, men uden resultat.\nJeg er dog kommet i kontakt med mange lokale, som ved et og andet omkring Sort Stork.\nLokalt er der bred enighed om at Sort Stork har ynglet et enkelt år i Gram-skovene midt i 1990érne (ca. 1995 ). Den efterfølgende vinter manglede Gram gods penge og fældede voldsomt af de store gamle træer i skoven. Året efter ynglede Sort Stork - efter sigende - i en skov øst for Gram (Røjbøl). Ved skæbnens ugunst blev der også skovet meget kraftig dér i den efterfølgende vinter. Rygtet siger så at Sort Stork næste år ynglede i Mandbjerg skov - syd for Gram. Oplysningerne har jeg fra lokale, som alle ønsker at gå meget stille med dørene omkring den Sorte Stork, så "der ikke kommer for mange herud med teleskoper".\nJeg vælger nu at fortælle det her, da det må betegnes som historisk nu.\nYngleoplysningen fra 1995 har jeg fra én som har set reden og set storke-familien, med flyvefærdige unger, forlader skoven for at fouragere på engene om morgene. Han fortæller at de fløj tavse og meget lavt langs skovbrynet.\nJeg flyttede så til området i 1999, hvorefter hele skov-området blev total hærget 3.dec.\nJeg brugte ikke dof-basen på det tidspunkt, men har noteret følgende i min notes-bog fra Gram:\n23.juni 2000, X har set 1 Sort Stork flere gange i løbet af de seneste 4 uger.\n1. sep. 2000, X har set Sort Stork et par gange inden for de seneste 14 dage.\n7. sep. 2000, Jeg ser selv en 1k Sort Stork over Gram skov, som bliver mobbet af 2 musvåger.\nFrem til nu har det altså ikke været mulig, at få en førstehånds-observation. De seneste år har jeg og andre set Sort Stork i ny og næ omkring Gram. Så sent som for ca. 14 dage siden er der set Sort Stork ved Sdr.Hygum og i dag har min hustru set Sort Stork ved Nybøl enge vest for Gram.\nSort Stork er for mig stadig omgæret af mystik, men jeg er overbevist om at jeg bor midt i et "hotspot" mht. Sort Stork, og håber en dag at finde selve revolveren.\npostet: 21. juni 2012 kl. 19:29 emne: Re: Ynglende Sort Stork i Danmark\nFunedene omkring Vejle 2000-2002, nævnte ovenfor af Morten DD, Sten Nielsen og Hans Pindstrup efterlod aldrig andet end ren spekulation. Personligt har jeg aldrig troet på at der var tale om ynglefugle, men det er naturligvis også ren spekulation. Fundet ved Højen Å blev efterfulgt af en eftersøgning af en rede efter løvfald det pågældende år, men uden positivt resultat.\npostet: 22. juni 2012 kl. 10:23 emne: Re: Ynglende Sort Stork i Danmark\nDin første oplysning lyder meget spændende. Jeg har desværre ikke "Danske fugle" og kender derfor ikke til dokumentationen eller de nærmere omstændigheder for den påståede redebygning. Jeg er dog fra Palle A. F. Rasmussen blevet oplyst om samme beretning fra Kongsø Plantage (se nedenfor). Det kunne bestemt være meget interessant at høre hvilken dokumentation, der er for dette fund (og naturligvis om det er troværdigt!?).\nHej Jesper og Alex\nGode informationer. Jeg kender også til rygterne fra Gram. Jeg ved Tim Hesselballe Hansen og Jørgen Jensen har været rundt i skovområderne for at lede efter redeplads. Tim har fortalt mig, at området så meget lovende ud og at Jørgen Jensen senere fandt en rede, som vurderedes at tilhøre Sort Stork. Heller ikke ved dette tilfælde er jeg bekendt med dokumentationen (hvordan blev en Duehøge-rede eksempelvis udelukket?).\nMange påståede ynglefund har hvilet på observationer af Sort Stork i forsommeren og 1k-fugle i sensommeren.\nEn 1k-fugl som i sensommeren rastede på Als viste sig dog at være ringmærket i Tjekkiet, hvilket nok overraskede, de mennesker som hidtil havde plæderet for, at sensommer-ungfugle var lokalt afkom.\nJeg har modtaget flg. oplysninger fra Palle A. F. Rasmussen:\nSort Stork er en af de arter, som Jørgen S. Christensen og jeg behandler i projekt Sjældne Fugle i Danmark før 1965. Det skyldes, at Sort Stork i sin tid har været SU-art. Den udgik først af SU-listen fra og med 1970. JSC og undertegnede har i den forbindelse gennemgået alt tilgængeligt kildemateriale vedrørende yngleforekomst i gamle dage, men kun til og med 1964. Kildematerialet er endnu ikke færdigbehandlet, men jeg kan oplyse følgende.\n1. Sidste yngleår i Tofte Skov er 1953, hvor et par fik klækket 4 unger. Denne oplysning stammer fra skytte L. Jacobsens dagbogsoptegnelser. L. Jabobsen var skytte i Tofte Skov. Han kendte derfor både Tofte Skov og Sort Stork, og er derfor en absolut pålidelig kilde. I øvrigt undrer det mig lidt, at Thorkild Lund ikke har kendskab til denne oplysning.\n2. Der er også uenighed om bestandstørrelsen i gamle dage. Hyppigst omtales i litteraturen en bestand på ca. 150 par omkring midten af 1800-tallet. Dette bestandstal er første gang omtalt af Kjær (1943) og stammer tilbage fra Skovgaard (1920). Imidlertid er Løppenthin (1967) skeptisk i forhold til dette bestandstal, og fremfører at Kjær har fejlfortolket Skovgaard: de ca. 150 par er i Skovgaard en opgørelse over alle kendte redesteder efter midten af 1800-tallet, og alle reder har ikke været beboet samme år. Der er derfor usikkerhed vedrørende størrelsen af bestanden i gamle dage. Løppenthin (1967), som var en meget kritisk og omhyggelig bearbejder, mener kun at bestanden indtil ca. 1880 var på ca. 50 par, faldende til ca. 25 par ved århundredeskiftet og 10 par i 1920. Det er muligt at Løppenthins bestandstal er for lave, men forhåbentlig kommer JSC og jeg frem til en mere sikker bestandsopgørelse. Men som sagt er materialet endnu ikke færdigbehandlet.\n3. Vedrørende nyere ynglefund før 1980 kan jeg oplyse, at der i 1965 skulle være registreret et redebyggende par i Kongsø Plantage. Dette fund har imidlertid ikke været forelagt SU og er derfor uofficielt. Jørgen S. Christensen har formentlig flere oplysninger om denne forekomst.\n4. Vedrørende nyere ynglefund efter 1980 har jeg ikke kendskab til sikre forekomster. Der har gennem årene været rigtig mange rygter og formodninger i omløb vedrørende yngleforekomst, men mig bekendt foreligger der ingen dokumenterede fund. Jeg syntes derfor det er rigtig fint, at du forsøger at få sikre oplysninger frem. Jeg ved, at DMU i en årrække efter 1995 har eftersøgt arten på tidligere ynglepladser. Denne undersøgelser har, så vidt jeg ved, ikke påvist sikre yngleforekomster. Men prøv at kontakte Tau Rasmussen, som var ansat af DMU til at lave denne undersøgelse.\nJeg fulgte Palles råd og kontaktede Tau Rasmussen, som har skrevet en rapport om den Sorte Stork i DK. Tau skrev flg. tilbage:\nJeg skal se om jeg kan finde rapporten frem i løbet af weekenden. Jeg undersøgte sagen ret grundigt i 1995/96. Jeg fandt aldrig en beboet rede men adskillige ubeboede. Jeg har talt med adskillige mennesker der har set beboede reder i Danmark, ligesom jeg selv har set 4 beboede reder m. unger blot 60 km syd for grænsen. Der er mange spændende facetter af fuglens ynglefremstød i midten af firserne. Du hører nærmere når jeg får tid. Mvh Tau."\nDer synes således, at være mange indikationer på at Sort Stork har gjort yngleforsøg i Danmark efter den forsvandt fra Tofte Skov.\nHvis man tager de videnskabelige briller på, mangler der dog fortsat beviser (omend jeg jo altså hverken læst artiklen, som Hans henviser til eller Taus rapport - og begge dele lyder meget interessante!!).\nHvis yngleforsøg skal anerkendes skal der førstehånds-dokumentation til.\nAndenhånds-observationer duer simpelthen ikke. En af mine venner så f.eks. en Sort Stork for to uger siden. Da jeg gik ham på klingen og fik ham til at beskrive adfærd og udseende stod det klart, at han havde set en Skarv...\nJeg har som tidligere nævnt også skrevet til Artskoordinator for Sort Stork Jørgen Jensen og ser frem til at høre, hvad hans mening og erfaringer kan bidrage med.\npostet: 22. juni 2012 kl. 11:13 emne: Re: Ynglende Sort Stork i Danmark\nHar netop modtaget flg. fra Palle A. F. Rasmussen:\nVedr. Sort Stork og sidste yngleår i Tofte Skov (og Danmark) har jeg nu haft kontakt til Thorkild Lund. Han er lidt tvivlende i forhold til 1953 som sidste yngleår og har aldrig hørt om de omtalte dagbogsoptegnelser fra skytte Jacobsen. Thorkild Lund skal mødes med skyttens søn inden for et par uger, og vil her forhører sig vedrørende disse dagbogsnotater. Jeg kan dog oplyse, at skytten i sin tid via en J. P. Jensen fra Mou til NOK har oplyst yngleforekomst i Tofte Skov i både 1951 og 1953. Så umiddelbart troværdigt nok. Men indtil videre må vi vente med at accepterer 1953 som sidste yngleår.\nYnglefundet/yngleforsøget i 1965 har som sagt ikke været forelagt SU, og spørgsmålet er så om det kan accepteres officielt. Men måske artiklen i Danske Fugle vil være dokumentaion nok til en godkendelse. Men ellers har jeg i øvrigt ikke tiltro til fund omtalt i Danske Fugle, hvor stort set alt ukritisk blev publiceret og typisk uden om SU.\nSom tråden skrider frem må det i øvrigt konstateres, at der stadig mangler dokumentation for yngleforekomst i nyere tid.\npostet: 22. juni 2012 kl. 18:31 emne: Re: Ynglende Sort Stork i Danmark\nInden jeg går videre med denne sag vil jeg gerne høre hvori nysgerrigheden består. Sebastian er du interesseret i SU-listerne, eller er du interesseret i Sort Stork??\npostet: 22. juni 2012 kl. 18:54 emne: Re: Ynglende Sort Stork i Danmark\nJeg har netop postet artiklen fra Danske Fugle til dig, så den kommer nok med posten en af de nærmeste dage. Den indeholder næppe noget, som vil kunne få den gennem SUs nåleøje, men den er nok alligevel relevant i denne sammenhæng - men dokumentation for noget som helst - NEJ.\nJesper Leegaards indlæg synes mere interessant, idet der allerede i 1983-84 gik rygter om sort stork på de lokaliteter, JL nævner. I januar 1984 besøgte jeg Gram Storskov for at lede efter rede af sort stork, og især en stor rede var interessant, idet det kunne konstateres, at små grene omkring reden var brækket af. Jeg skrev i mine notater, at reden skulle tjekkes, men det skete desværre aldrig. Året efter, i 1984, forlød det, at den sorte stork havde ynglet i en skov nær Rojbøl ved Øster Lindet og fået 3 unger. I september besøgte jeg stedet dog uden at finde nogen rede. I samme periode sås 5 sorte storke ved Lintrup ca. 20 km nordvest for Øster Lindet (par med 3 unger ???) - jeg så 1 fugl på stedet den 23/9 - så vidt jeg erindrer var det en 1k.\npostet: 22. juni 2012 kl. 19:45 emne: Re: Ynglende Sort Stork i Danmark\nJeg er interesseret i både SU og Sort Stork.\nJeg har oprettet denne tråd, fordi jeg er oprigtigt i tvivl om Sort Stork har ynglet i Danmark siden 1951/1953.\nJeg har altid hørt udsagn som "den er god nok - den har sgu ynglet", men jeg har aldrig set nogen form for dokumentation - overhovedet.\nEfterhånden har det hele udviklet sig til en form for religion. Tror man på storken eller ej?\nBestår dokumentationen i, at der er blot set reder om vinteren (som måske kan være eksempelvis duehøge-reder eller lignende?) eller at der er nogen, som har snakket med nogen, som siger de har set en Sort Stork på rede, så er det hele jo noget fup.\nMen er der en, som har et foto af noget (fugl ved rede, fugl med gren i næbbet eller en uanfægtelig Sort Stork-rede) eller en førstehånds-beretning (som netop ikke er "jeg har snakket med en som...") eller en fjer eller lignende fra en rede - så er al tvivl jo væk!\nHvis dokumentationen er i orden skal det sgu publiceres (og Netfugl er en vel fin nok til en begyndelse). Hvis ikke dokumentationen er god nok, så må vi konstatere, at Kejseren ikke har haft noget tøj på siden 1950'erne!\nDu skriver, at du har set fire danske reder af Sort Stork. Jeg garanterer dig for, at der er mange af Netfugls læsere, der er ved at dø af nysgerrighed for at høre, hvad du har at berette.\nSo pretty please, with sugar on top - fortæl!\npostet: 22. juni 2012 kl. 19:48 emne: Re: Ynglende Sort Stork i Danmark\nDine info fra Gram-kanten er spændende, men er jo, bortset fra din egen observation, andenhånds-observationer/rygter formoder jeg. Eller figurerer observationerne i den tids lokalrapporter?\npostet: 22. juni 2012 kl. 20:11 emne: Re: Ynglende Sort Stork i Danmark\nØh hvad? jeg skriver at jeg har set 0 beboede reder i DK, men 4 i S/H Tyskland. Weekenden er dårligt startet før du presser. Jeg har allerede meddelt dig at jeg ikke har din foretrukne smoking gun. Men den findes. ps hvornår er grænsen imellem at maile til dig og at skrive på netfugl blevet ophævet? Tau.\npostet: 22. juni 2012 kl. 20:22 emne: Re: Ynglende Sort Stork i Danmark\nJeg læste dels din mail som fanden læser biblen og så offentliggjorde jeg den ovenikøbet uden tilladelse. Det beklager jeg.\nJeg håber stadig du vil skrive, hvad du ved, når du kan - uden pres (ikke så meget i hvert fald...).\nIsær må du gerne skrive hvem, der er i besiddelse af den omtalte "smoking gun".\npostet: 23. juni 2012 kl. 0:30 emne: Re: Ynglende Sort Stork i Danmark\nJa, der er mange rygter om ynglende Sort Stork i DK..\nI 2010 huserede jeg en del i Rold Skov området ifm caretakerarbejde i områdets vestligste dele omkring Nørlund. Også her huserede der rygter om et ynglepar for nogle år tilbage og i den forbindelse fik jeg denne mail fra Tscherning Clausen fra Lille Vildmosegruppen, som jeg har sakset her:\nSagen om Sort Stork i Nørlund Skov begyndte med et foto af en stor rede i et væltet træ. Det viste sig dog, at den med ret stor sansynlighed var en Duehøgrede.\nIagttagelserne af Sort Stork har jeg undersøgt nærmere. De viste sig at være af ældre dato: 2-9. juni 1987 ses der tre/fire Sort Storke, hvoraf mindst én var en ungfugl. De blev set ved Fruerlund dambrug og i engområdet syd for Rold-Haverslev vejen, hvor Lindenborg Å krydser vejen. På samme lokalitet blev der 27. maj 1995 set en ad. Sort Stork komme flyvende nordfra langs åen og gik ned til rast på engen, hvor den opholdt sig i en halv time. Kilderne til disse oplysninger er Frank Skårup, Ejnar Pedersen, Arden og Kirsten og Jørgen Cordes, Skørping.\nJeg fandt således ikke grund til at fortsætte undersøgelsen.\nYderligere oplysninger kan måske? hentes hos Tscherning - men noget endeligt bevis for noget findes heller ikke her..\nJeg går ud fra at PAFR er bekendt med disse oplysninger??\npostet: 23. juni 2012 kl. 9:47 emne: Re: Ynglende Sort Stork i Danmark\nOm Sort Stork i Tofte Skov:\nKarl O. Pedersen kom jævnligt i området i perioden fra 1930 til o. 1960 og førte omhyggelige notater. Skytte Laurids Jakobsen var ansat fra 1930 til 1956, hvorefter han flyttede til Mou, hvor han kom til at kende den fugleinteresserede nu afdøde lærer Jens Peter Jensen, som jeg kendte særdeles godt. Jeg er ligeledes en god bekendt af skytte Jakobsens søn, Frode Jakobsen, som kan fortælle, at hans far aldrig har ført dagbog. Hvad skytte Jakobsen har fortalt J.P. Jensen er altså hentet frem fra erindringens nådegave.\npostet: 23. juni 2012 kl. 14:18 emne: Re: Ynglende Sort Stork i Danmark\nInteressant diskussion om den Sorte Storks seneste yngleforekomster i Danmark. Jeg kan supplere med følgende.\nOmkring yngleforekomsten i 1953. Fundet fremgår allerede af bogen ’Nordjyllands Fugle’ (fra 1978). Palle har citeret kilden rigtig: Afdøde lærer J.P.Jensen (JPJ) i Mou, der var konservator i sin fritid og meget vidende om fuglelivet i Lille Vildmose, hvor han selv brugte meget tid. Thorkild Lund er ikke ene om at kende JPJ for hans oplysninger om den Store Stork i 1953 fremkom i en snak jeg havde med ham i forbindelse med forberedelserne af Nordjyllands Fugle. Det har været i starten af 1970erne, hvor jeg selv var begyndt at komme regelmæssigt i mosen. Lærer Jensen var helt opmærksom på det usædvanlige i, at den Sorte Stork havde ynglet to år senere end det officielle sidste årstal i 1951. Om skytte Jakobsen førte dagbog eller ej i helt klassisk forstand og hvad der ligger i betegnelsen ’dagbogsoptegnelser’ skal jeg lade være usagt. Jeg har ikke selv set det skriftlige materiale. Men at lærer Jensen har set noget på skrift fra skytte Jacobsens hånd, er jeg ikke i tvivl om. Og hverken dengang eller nu ser jeg nu grund til at betvivle JPJs hukommelse og evne til at vurderer de oplysninger, som han havde fået kendskab til.\nI den triste historie om den Sorte Storks forsvinden ud af den danske natur som følge af skovenes dræning m.v. er det naturligvis en detalje om sidste officielle fund er 1951 eller 1953. Men grundlaget for, at det sidste årstal er på banen må siges at være klart belyst – og har været det længe.\nOmkring fundene i 1980-erne. Da jeg indsamlede oplysninger til artiklen ’Truede og sjældne danske ynglefugle 1976-1991 (DOFT 89 (1): 1-48 (1995)) var Sort Stork ikke en af arterne jeg skulle bearbejde. I min indsamling af materialet var jeg igennem stort set alt der tænkes kan af oplysninger (lokalrapporter, lokal blade m.v.) ligesom jeg fik mundtlige beretninger. ’For the record’ samlede jeg alle oplysninger i en tabel over grundmaterialet – og inkluderede her også arter, som på det tidspunkt officielt blev regnet for uddøde i Danmark. Af tabellen fremgår, at jeg var blevet oplyst om Stort Stork ynglende i 1983 og 1984 (1 par angivet) og formodninger herom i årene 1985-91 (vist med et + i tabellen). En mappe fra dengang har overlevet, hvor jeg har en fotokopi liggende af en omtale i ’Dyrevennen 1989 nr. 4’, hvori Per Bomholt fra Kolding er citeret. Per Bomholt har formodentlig været min kilde til alle oplysningerne om arten i tabellen. Jeg har i hvert fald ikke erindring om andre. Dele af oplysningerne fra dengang ligner på besnærende vis et par af de indlæg, der er fremkommet i denne tråd. De drejer alle sig om påstået forekomst i netop det centrale Sydjylland.\npostet: 23. juni 2012 kl. 14:48 emne: Re: Ynglende Sort Stork i Danmark\nDet sidste punktum er selvfølgelig ikke sat i sagen om Sort Storks forsvinden som ynglefugl i Tofte. Nu er opgaven at gennemlæse Karl O.'s dagbøger og tilsvarende Jens Peter Jensens noter, som vi heldigvis også har adgang til. JPJ var en yderst pertentlig mand, som det også kan læses ud af Uffes indlæg. Fortsættelse følger.\npostet: 24. juni 2012 kl. 13:33 emne: Re: Ynglende Sort Stork i Danmark\nJeg har modtaget nedenstående fra Jørgen Staarup Christensen og har på hans anbefaling sendt en forespørgsel til Hans Christophersen.\nHar lige set din tråd på Netfugl, og kan se at Palle har videregivet de oplysninger, som er indsamlet i projektet. Og jeg har ikke mere at bidrage med. Kan også se, at Hans Pindstrup har sendt artikel fra Danske Fugle, som dog ikke nødvendigvis dokumentere ynglefund af Sort Stork i Kongsø Plt. 1965 Bemærk i øvrigt, at Sort Stork - efter uddød som ynglefugl - fra 1952-1964 er en meget sjælden, ikke årlig, gæst i Danmark.\nHovborg Plt. (Debel Sogn)\n17. maj trkf\nKnudshoved ved Vordingborg\nVår Skov, Himmerland\nI øvrigt har Hans Christophersen fortalt mig, at han som knægt på Grenå-egnen (mener at det var omkring 1965-1970) årligt så Sort Stork på midt-Djurs, rastende om sommeren i Kolindsund-området. Og det var "almindelig kendt", at den ynglede i området. Jeg tror, at det kan være værd at kontakte Hans herom.\npostet: 24. juni 2012 kl. 14:46 emne: Re: Ynglende Sort Stork i Danmark\nJeg har af Hans Pinstrup med posten modtaget den omtalte artikel fra Danske Fugle (tusind tak, Hans!).\nFor overblikkets skyld har jeg kopieret artiklens tekst nedenfor (det tog sgu lidt tid!). Umiddelbart virker den meget troværdig, men der er jo altså den hale ved den, at det drejer sig om en andenhåndsberetning, som ikke indeholder en decideret beskrivelse af hverken fugle, eller redeforhold (men det anså man nok ikke som vigtigt dengang), hvorfor man med de kritiske briller på kunne mene, at det evt. kunne dreje sig om forveksling med Fiskehejre. Dertil kommer, at arten var på SU-listen dengang og at fundet ikke er godkendt - endsige forelagt for SU?\nHvorom alting er lyder teksten således:\nDen Sorte Stork (Ciconia nigra) har bygget rede i Midtjylland.\nDet er en stor ornitologisk begivenhed, når den Sorte Stork (Ciconia nigra) ses her i landet. Det er kun få danske som har haft denne oplevelse, og vort sidste ynglepar i Tofte Skov ved den Lille Vildmose i Himmerland forsvandt i sommeren 1951, og siden har man ikke konstateret den >Sorte Stork som Dansk ynglefugl.\nStor blev derfor min overraskelse, da Aage Husballe, Ørnsholt, fortalte mig, at de Sorte Stork for ikke ret mange år siden havde bygget rede i Kongsø Plantage og at man endnu kaldte træet "Storketræet".\nFor at få dette bekræftet ringede jeg til Skovfoged Anker Mortensen, Kongsø Plantage ved Bryrup. Han bekræftede dette og fortalte, at den Sorte Stork i april måned 1965 byggede rede i et højt træ - næsten i toppen af en stor skovfyr - i Kongsø Plantage tæt ved Halle Sø. Den store rede var færdigbygget omkring 1. maj; men desværre blev reden forladt af de to storke få dage efter sikkert pga. uro omkring redestedet. Det var så uheldigt, at en del skovarbejdere netop i de dage måtte tilplante et stykke tæt ved redetræet, ligesom der kom en del mennesker for at se de sjældne storke, da det rygtedes, at de havde bygget rede. De sorte Storke opholdt sig nogle dage ved Halle Sø; men snart forsvandt de fra egnen. Det var ejendommeligt at storkeparret byggede rede i en skovfyr. Ellers kender man kun herhjemme ynglen i store Løvtræer. I Tofte Skov, hvor jeg har set reden, benyttedes et stort egetræ (Storkene i Tofte har også benyttet både birk og bøg til redetræ. Red.).\nDesværre blev der - og det må man meget beklage - skudt to Sorte Storke ved Vadehavet ud for Ribe samme år, da andejagten var begyndt. Man må nærmest antage, at det var de to storke fra Kongsø Plantage, der her endte deres dage på grund af en tankeløs og skydelysten jæger. En lille trøst var dog at hente, da man i avisen læste, at man i Vendsyssel havde set en enlig Sort Stork - der var altså en tilbage.\nMon det er denne stork, som næsten hver sommer kommer på besøg ved Gudenaaens kilder, Rørbæk Sø og Halle Sø? I juli 1967 ringede Aage Husballe til mig og fortalte, at en sort stork havde fisket i dammene hos fiskeriejer Tage Christensen, Tinnet Dambrug ved Gudenaaen. Dagen efter tog jeg derud om eftermiddagen og gik i skjul ved fiskedammene. Jeg havde kun ventet i ti minutter, da jeg så den Sorte Stork komme flyvende langs med åen og drejede op mod fiskedammene. Da jeg løftede fotografiapparatet, så den på mig straks og vendte om og fløj mod Rørbæk Sø. Et par fotografier af den flyvende stork fik jeg taget, men afstanden var for stor. Den opholdt sig en snes dage i egnen og blev set mange gange.\nMidt i juni 1969 blev storken igen set på de samme steder, og jeg så den den 17. juni, hvor den gik og fiskede i Gundeaaen tæt ved Tinnet Dambrug.\nOg i sommeren 1971 opholdt en Sort Stork sig igen på samme lokalietet. I juni måned blev den set af forskellige folk, som færdes på disse kanter, og jeg har fået oplyst, at den flere gange, når den trak bort, fløj mod Alsted Skov, hvor der er store ege-og Bøgetræer. Man så aldrig mere end en stork. Der er jo meget, der tyder på, at det er den samme stork, der kommer år efter år.\nMan må håbe, at den engang får en mage med og så finder et mere fredeligt sted at yngle.\nIn April 1965 a pair of Black Storks ( Ciconia nigra) tried to breed at Bryrup, Jutland, but the nest was left. in 1967, 1969 and 1971 a single Black Stork was seen in the area.\npostet: 24. juni 2012 kl. 15:09 emne: Re: Ynglende Sort Stork i Danmark\nJeg har begået en utilgivelig brøler i det indlæg, jeg skrev forleden dag på denne tråd. I stedet for at lede efter mine notater, stolede jeg på min hukommelse og det var en dårlig ide.\nBrøleren består i at det ikke var midt i 90érne Sort Stork skulle have ynglet i Gram-skovene, men derimod midt i 80érne !\nI min notesbog den 16.april 2000 har jeg skrevet: "N.N. fortalte at den Sorte Stork i 80érne ynglede 3 år i Gram Storskov, hvorefter den flyttede til Rojbøl, hvor den ynglede i 2 år. Derefter vides ikke hvor den yngler, men rygter om Mandbjerg skov ved Toftlund. Den ses årlig i Gram-området".\nBeklager fejlen - som hermed er rettet.\npostet: 24. juni 2012 kl. 15:25 emne: Re: Ynglende Sort Stork i Danmark\nFint med korrektionen. Det ville dog være rart at vide hvem "N.N." er?\npostet: 24. juni 2012 kl. 15:56 emne: Re: Ynglende Sort Stork i Danmark\nDer kom propte svar fra Hans Christophersen, som skriver således:\nTak for mail. Det er rigtigt, at jeg har nogle oplysninger fra årene omkring 1970\nfra Djursland, men desværre kan heller ikke jeg give dig et sikkert ynglefund,\nmen yngleforsøg har der givet været tale om i flere år.\nKonkret drejer det sig om området i Kolindsund ved Enslev knap 5 km vest for Grenå.\n1967 ses en fugl i området hele sidste halvdel af maj.\n1968 iagttaget – usikkerhed om i hvilket omfang\n1969 2 ad. fugle ses i området fra maj og sommeren igennem\n1970 enkelte iagttagelser forår og sommer\n1971 enkelte iagttagelser forår og sommer\n1972 yngel/yngleforsøg i følge boghandler PB Pedersen, Grenå (han døde for nogle år siden)\n1973 som 1972\nSelv har jeg set den især i 1969 og enkelte gange de andre år. Fuglene holdt til i et mindre\nskovstykke nær åen vest for byen i retning mod Ginnerup. De blev dog også jævnligt set på\nenge nord for langs hovedvejen fra Grenå mod Randers.\nRede fandt vi ikke, men ledte nok ikke særligt meget efter den.\nFuglene så vi indimellem sidde i træer i skovstykket. Jeg havde i mange år\net større foto af en af de gamle fugle siddende i et træ. Foto blev taget af Bjarne Hove-Jensen,\nmener jeg. Han var sammen med Rolf Danielsen meget aktiv i området på det tidspunkt.\nDesværre har jeg ikke kunnet finde det foto, da jeg ledte efter det for nylig.\nJeg tror dog ikke, at nogen af dem kan komme med oplysninger ud over det, jeg nævner her.\nSom sagt har det lugtet af yngel/yngleforsøg i perioden 1967-1973. Unger har jeg ikke hørt om,\nejheller redefund. Hvor sikker boghandleren (erfaren ornitolog) var på sine yngleoplysninger, og hvori de bestod, ved jeg ikke. Selv var jeg ikke så aktiv de to år – det var dengang man mødte\nsin første kæreste og havde øjnene andre steder.......Dog kan jeg huske, at jeg har set Sort Stork i området begge år!\nSkal du have noget uddybet, må du sige til.\npostet: 24. juni 2012 kl. 15:58 emne: Re: Ynglende Sort Stork i Danmark\nDet burde måske lige nævnes, at der i årene 1965 -1969 blot er et enkelt SU-godkendt fund fra Østjylland (man sendte vist heller ikke så meget til SU dengang).\n31/5-1/6 1965 Skærvad Møllegård pr. Grenå. E. Sørensen D.\npostet: 26. juni 2012 kl. 17:44 emne: Re: Ynglende Sort Stork i Danmark\nFor overblikkets skyld kan nævnes lidt oplysninger fra DATSY-rapporterne frå årene 1998 (hvor DATSY-projektet indledtes) til 2011.\nI 2000-rapporten nævnes to sandsynlige ynglepar i oversigten (tabel 1) over truede og sjældne ynglefugle i år 2000. Der findes dog ingen redegørelse i rapporten for disse to sandsynlige yngleforekomster og jeg tænker derfor, at det måske er en fejl??\nAt de to sandsynlige ynglepar i år 2000 er en fejl understøttes af 2005 rapporten, som indleder med ordene:\n"For første gang siden DATSY påbegyndte overvågningen i 1998 er der registreret et sandsynligt ynglefund af Sort Stork".\nI rapporten (2005) står der videre:\n"I et område i Østjylland sås mange gange gennem foråret og sommeren sås en adult fugl og ved en enkelt lejlighed to adulte fugle. Ikke langt fra området blev der i august fundet en død juvenil fugl, der var meget udmagret. Den kan have været en unge fra et ynglepar i nærheden.\nOmrådet er en typisk og særdeles god biotop for Sort Stork, og der blev efter ynglesæsonen fundet en rede, som kan have været benyttet af arten".\nIflg. DOFbasen blev en 1k fugl fundet død ved Refsgårde i Vejle Ådal nær Egtved den 29/8 2005. Jeg formoder det er den fugl, som omtales i rapporten. Det sene tidspunkt synes dog ikke at indikere dansk herkomst.\nIflg. Dofbasen er nærmeste obs af 2 Sorte Storke 2 set fra flyvemaskine, kredsende i ca. 1000 meters højde nær Skarrild den 13/5.\nDer er dog omkring 50 kilometer mellem Skarrild og Egtved, hvorfor man må tro, at det sandsynlige ynglepar hviler på et andet grundlag.\nJeg har haft kontakt med artskoordinator Jørgen Jensen, som har ganske travlt for tiden. Han har dog lovet at kontakte mig snarest.\npostet: 29. juni 2012 kl. 20:27 emne: Re: Ynglende Sort Stork i Danmark\nJeg har nu talt med Tau Rasmussen, som med meget stor ihærdighed har undersøgt Sort Storks yngleforhold på dansk jord.\nSom Tau tidligere har nævnt har han intet afgørende bevis for yngel, men til gengæld har han mange oplysninger fra folk, som har set den på dansk yngleplads.\nJeg er personligt overrasket over det høje antal af påståede ynglefund, som Tau kunne diske op med. Tau mener dog, at nedenstående informationer alle er gode nok. Kritikere vil med rette påpege, at der ikke er dokumentation for de forskellige ynglefund. Men her er de altså:\n1982 - et ynglepar i Mandbjerg Skov, syd for Toftlund (Tau nævner at have set en fjer fra Sort Stork fra denne lokalitet)\n1982 - et ynglepar i Skaftkærskov 4-5 km nord for Gram\n1982 - et ynglepar i Eggebæk Plantage (skulle have ynglet i birketræ), syd for Tinglev nær den dansk-tyske grænse\n1984 - et ynglepar i Røjbøl (eller Rojbøl?) Skov, øst for Gram (Reden kunne efter sigende ses fra en offentlig skovsti)\n1985 - et ynglepar i Røjbøl (eller Rojbøl?) Skov, øst for Gram (samme som året før)\n1985 - et ynglepar i Mandbjerg Skov, syd for Toftlund\n1986 - et ynglepar i Stursbøl Plantage, 8 km øst for Gram\n1987 - et ynglepar i Hjartbro Plantage, 5 km. nordøst for Toftlund\n1990 - et ynglepar i Mandbjerg Skov, syd for Toftlund\nDerudover nævnes det i denne artikel af Klaus Dichmann http://www.tytoalba.dk/om_mig/publikationer/et%20sjaeld... , at Sort Stork har ynglet på Als i 1972.\nHvis noget af ovenstående ringer en klokke hos nogen af jer (også hvis det kun er en lille klokke!), må I meget gerne skrive om det her på tråden.\npostet: 29. juni 2012 kl. 22:17 emne: Re: Ynglende Sort Stork i Danmark\nDet var sgu da helt utroligt Sebastian. Siden hvornår er grænsen imellem at meddele dig ting og sager telefonisk, og at skrive på netfugl ophævet? Du aner ikke hvad du har med at gøre, og der kommer ikke flere informationer fra mig. Tau.\npostet: 21. juli 2012 kl. 11:06 emne: Re: Ynglende Sort Stork i Danmark\nJeg kan oplyse at jeg har været i kontakt med Tau og vores uenigheder burde være ude af verden.\nTil almindelig oplysning vil jeg understrege, at pointen med denne tråd jo er offentliggørelse af al information om ynglende Sort Stork i Danmark efter 1951/1953.\nJeg vil fortsat opfordre til folk om at bidrage med oplysninger her på tråden, såfremt man skulle have informationer om yngleforekomster (løse rygter har også værdi i denne sammenhæng!).\npostet: 10. august 2012 kl. 20:35 emne: Re: Ynglende Sort Stork i Danmark\nSelv om SeK pointerer, at at denne tråd jo handler om Sort Stork efter 1951/53 står spørgsmålet stadigvæk tilbage, hvornår Sort Stork forsvandt fra sin sidst kendte yngleplads i Tofte Skov. Vi, Tscherning Clausen og jeg har søgt i kilderne. Som Uffe Gjøl skriver, har Jens Peter Jensen med reference til skytte Laurids Jakobsen noteret, at Sort Stork ynglede igen i 1953. I JPJ's efterladte noter er der ganske rigtigt noteret "1953 ifølge skytte Jakobsens jagtjournal". JPJ har renskrevet alle sine noter og efterladt dem ordnet efter arter. Det hele fremstår i hans sædvanlige pertentlige orden.\nTscherning har gennemlæst Karl O.'s dagbøger fra 50'erne, og der er ikke noteret noget om sort Sort på ynglepladsen efter 1951. Det fremgår af dagbøgerne, at den daværende skovfoged Larsen i Tofte har været flink til løbende at informere Karl O. om forekomster af mere usædvanlige fugle.\nJeg har opsøgt skytte Jakobsens familie i håb om, at jagtjournalerne skulle være blevet bevaret, men det lader ikke til at være tilfældet.\nKarl O. Pedersen var en for sin tid så usædvanlig som en gårdejer med stor interesse for fugle. Han kom I Tofte Skov i perioden 1930 til o. 1960 og førte bl.a. en omfattende korrespondance med den tids kendte ornitologer om fugleforekomsterne især i Østhimmerland, bl.a. forsynede han mag.scient.Poul Jespersen, manden bag det første egentlige faunistiske projekt herhjemme, "Danske zootopografiske Undersøgelser vedrørende Fugle" med mange data.\nSkytte Laurids Jakobsen virkede i Tofte Skov fra 1930 til 1956, hvorefter han flyttede til Mou, hvor han lærte Jens Peter Jensen at kende. Han blev kendt i hele Nordjylland i 60'erne ved opstarten af Nordjyllands Radio, hvor han underholdt lytterne med sine drablige jagthistorier.\nSom tidligere nævnt har Karl O. sikkert haft i tankerne at udarbejde en artikel til DOFT om Sort Stork i Tofte. (I DOFT fra 1945 findes der en artikel fra hans hånd om storkekolonien i barndomsbyen Veddum, hvor der ynglede 70 par Hvid Stork) Hans skitse til denne formodentlige artikel, som den forelå i hans efterladte papirer, er nu blevet bragt i en publikation fra Aage V. Jensens Fonde, "Statusbog for Toft Skov og Mose". I samme publikation har jeg skrevet en kort biografi med fokus på hans fugleinteresse. Publikationen vil som sagt ikke komme til salg i boghandlen, men vil kunne købes på Lille Vildmosecentret.\nLærer Jens Peter Jensens noter opbevares på lokahistorisk arkiv for Sejlflod og findes i kopi på Lille Vildmosecentret. Karl O. Pedersens noter og dagbøger opbevares i Bakkehuset i Tofte Skov.\npostet: 12. august 2012 kl. 9:56 emne: Re: Ynglende Sort Stork i Danmark\nJeg er helt enig i at de oplysninger du kommer med naturligvis hører hjemme på denne tråd. Det burde jeg selvfølgelig have været opmærksom på langt tidligere - beklager.\nMht. Jens Peters Jensens noter er jeg lidt usikker på din vurdering. Mener du de udgør tilstrækkelig dokumentation for ynglefund i 1953?\nEller er vi ude i lidt mere tvivlsom andenhånds-beretning eller "rygter"?\nJeg spørger ikke mindst fordi det tilsyneladende er meget vanskeligt at fremskaffe dokumentation for evt. øvrige ynglefund efter 1951/1953 (selvom der er mange andenhåndsberetninger og rygter om op mod 15 forskellige ynglefund). Tofte Skov-fuglene er derfor formentligt/muligvis landets sidste dokumenterede ynglefund.\npostet: 12. august 2012 kl. 16:45 emne: Re: Ynglende Sort Stork i Danmark\nJeg vil nok mene, at det meste taler for, at det sidste ynglefund i Tofte Skov fandt sted i 1951.\nDet gælder for både Karl.O., som jeg har besøgt et par gange og Jens Peter Jensen, som jeg kendte godt og sommetider var på fugletur med, at det var særdeles redelige og pertentlige mennesker. Skytte Jakobsen har jeg ikke truffet, alle hans fortjenester til trods, var han dog her på egnen kendt som en meget fantasifuld person. Men det bortvejer jo ikke tvivlen, som jo nok vil blive ved at hænge ved forekomsten.\npostet: 8. oktober 2012 kl. 11:49 emne: Re: Ynglende Sort Stork i Danmark\nDer har verseret rygter om, at et dansk kuld af Sorte Storke-æg skulle ligge blandt konfiskerede æg på Zoologisk Museum. Jeg har været i kontakt med Kasper Thorup fra ZM, som har oplyst, at samlingen af konfiskerede æg er blevet tjekket og at der ikke er nogen æg fra Sort Stork i blandt. Det var altså endnu en nitte...:-/\npostet: 8. oktober 2012 kl. 14:39 emne: Re: Ynglende Sort Stork i Danmark\nJeg har fået en enkelt mail fra DOFs artskoordinator for Sort Stork - Jørgen Jensen.\nJørgen har desværre heller ikke nogle skudsikre ynglefund af Sort Stork efter 1951, men han kender dog til tre fund, som han betragter som "næsten sikre".\nDesværre vil Jørgen ikke oplyse eksakt lokalitet eller eksakt årstal, hvilket gør oplysningerne noget mindre anvendelige i videnskabelig sammenhæng. Det eneste Jørgen nævner mht. lokalitet er at alle fund er fra Jylland.\nJeg vil nedenfore lige remse op, hvad jeg har fået fra Jørgen Jensen, da i hvert fald en af oplysningerne bærer lighed med informationer fra tidligere indlæg på denne tråd.\n"Første gang var, hvor der blev set Sorte Storke hele foråret og forsommeren. Senere så man parret med unger. Man ledte forgæves efter en rede i de nærliggende skove. Meget senere fandt man en rede i et lille skovstykke. Og S.S. kan sagtens yngle i små lunde og i rækker af fritstående træer. Jeg kender det fra Tyskland, hvor jeg har været flere gange med lokale Schwarzstorch-Leute. Dette var engang i 80´erne.\nNæste gang fandt jeg en “typisk” Sort Stork-rede, efter beskrivelser af folk hvor reden skulle findes. Det var desværre to år efter at S.S. skulle have benyttet reden. Det var i 90´erne.\nTredie gang var efter oplysninger om at S.S. skulle have ynglet i en skov. Jeg fik først oplysningerne om efteråret, da fuglene havde forladt stedet. Næste år fik jeg en lokal ornitolog til at kigge efter reden. Reden var nu besat af Ravne. Men under reden lå der nogle gylp. Jeg fik disse gylp undersøgt af en bekendt i Østrig, Peter Sackl som har arbejdet med S.S. i mange år. Og han meddelte mig at gylpene helt sikkert var fra S.S. Det var også i 90´erne".\nPersonligt finder jeg især det tredje fund Jørgen omtaler meget interessant, da det er første gang, jeg hører om et indsamlet bevis (gylp) for Sort Storks tilstedeværelse ved en dansk rede.\nJeg har undersøgt sagen lidt og Peter Sackl fra Østrig er tydeligvis en meget vidende mand, som har skrevet adskillige artikler om Sort Stork. Der tilbagestår dog nogle ubesvarede spørgsmål om gylpstykket.\nHvordan kunne gylp fra andre fuglearter udelukkes?\nOg nok så vigtigt - hvordan kan gylpstylkket identificeres efter at have ligget på skovbunden i broderparten af et år? De fleste stykker gylp forgår vel på under en måneds tid som følge af vind og vejr og almindelig forgang?\nJeg har efterfølgende afsendt mails til Jørgen Jensen, men han er ikke vendt tilbage til mig og jeg regner ikke med at han gør det.\npostet: 8. oktober 2012 kl. 14:49 emne: Re: Ynglende Sort Stork i Danmark\nJeg har tidligere afsendt mails til en række DOF-ansatte med tilknytning til DATSY-projektet, for at høre deres syn på sagen og ikke mindst høre om baggrunden for at DATSY har angivet Sort Stork som ynglefugl i Danmark.\nTimme Nyegaard svarede at netop problematikken omkring rapportering af mulige, sandsynlige og sikre ynglefund kan have medført unøjagtigheder/problemer.\nHvis nogle har rapporteret et "sandsynligt" ynglepar af Sort Stork er det altså kommet med i årets DATSY-rapport som "et ynglepar" (uden angivelse af tvivl!). Dette har i tilfældet Sort Stork naturligvis været lidt uheldigt.\nHverken Timme Nygaard eller Thomas Vikstrøm kender i øvrigt til sikre ynglefund af Sort Stork efter 1951.\npostet: 8. oktober 2012 kl. 15:03 emne: Re: Ynglende Sort Stork i Danmark\nJeg har tidligere i denne tråd citeret en af Klaus Dichmanns artikler for at angive, at Sort Stork skulle have ynglet på Als i 1972.\nJeg har nu haft noget korrespondance med Klaus om sagen. Han mente, at han havde fået oplysningerne fra enten Jørgen Jensen eller Jesper Toft. Hverken Jesper eller Jørgen kender dog til en sådan yngleforekomst, hvorfor kilden til denne forekomst altså er "forsvundet".\nJeg mistænker at ynglefundet på Als simpelthen kan have været et rygte, der har floreret, som så med årene har udviklet sig til sandhed (den slags er set flere gange med netop Sort Stork). Under alle omstændigheder var det i hvert fald (endnu) en blindgyde.\npostet: 17. februar 2013 kl. 16:05 emne: Re: Ynglende Sort Stork i Danmark\nJeg må tilstå, at jeg indtil for ganske nyligt havde beredt mig på at skrive en afslutning af denne tråd, som indbefattede en eller anden form for afskrivning af alle ynglefund efter 1951 som værende "rygter", "indbildning" eller lignende. Manglen på førstehåndsvidner til en så spektakulær foreteelse som et ynglefund af Sort Stork jo er, har i hvert fald været påfaldende.\nDer er dog ikke desto mindre positivt nyt i sigte!\nDet er nemlig lykkedes Jesper Leegaard at fremskaffe et vaskeægte førstehåndsvidne og en beretning skulle være på trapperne.\nMere info følger forhåbentligt snart:-)\npostet: 18. februar 2013 kl. 12:15 emne: Re: Ynglende Sort Stork i Danmark\nNu bliver det interessant...\npostet: 18. februar 2013 kl. 16:02 emne: Re: Ynglende Sort Stork i Danmark\nKilden til det mulige ynglefund af sort stork skal ikke skjule sig længere end højst nødvendigt: Det er undertegnede. Ved Atlas-undersøgelsen fandt jeg i Brandsbøl skov en vildt stor rede i en tre-tvejet eg i nordvesthjørnet af skoven, tillige med flere sorte svingfjer af betydelig størrelse. Personligt så jeg aldrig fuglen (?), men det gjorde en landmand året før (1971). Der kom ingen fugl på reden i 1972 og året efter blev træet fældet. Skoven, der var en såkaldt stævningsskov med områder med opvokset eg og bøg i pæn højskov havde mange små damme og vandhuller, ligesom kanalerne fra den afvandede Bundsø og hele komplekset ud til Dyvig, der nu er sat under vand, kunne udgøre en god lokalitet. Jeg har flere gange ytret mig omkring fundet, men aldrig angivet en sikker forkomst, kun en melding om, at jeg måske kom forbi et år for sent.\npostet: 18. februar 2013 kl. 20:19 emne: Re: Ynglende Sort Stork i Danmark\nSamlede du ikke nogen af de store fjer? De kunne vel DNA bestemmes...\npostet: 18. februar 2013 kl. 20:20 emne: Re: Ynglende Sort Stork i Danmark\nAltså hvis der ikke var nok tilbage af dem, til at de umiddelbart kunne bestemmes ;-)\npostet: 22. februar 2013 kl. 0:02 emne: Re: Ynglende Sort Stork i Danmark\nJeg har i min fjersamling fjer af sort stork, der er fundet død i august 1968 på Rømødæmningen (Sikkert efter kolision med høspændingsledningen på dæmningen, som har leveret mange fjer til samlingen).\nJeg vil med stor sikkerhed kunne artsbestemme de fundne fjer, hvis de eksisterer endnu.\nHusk, at en ravn kan også levere store sorte fjer!\nSe også www.fugleogfjer.dk\npostet: 22. februar 2013 kl. 17:16 emne: Re: Ynglende Sort Stork i Danmark\nI min gennemgang af Karl O. Pedersens efterladte papirer er jeg stødt på en korrespondance med S. Rasmussen, apoteker i Esbjerg i 50'erne, kendt ornitolog i datiden (og ivrig ægsamler). S. Rasmussen skriver, at han har haft besøg af Leif Lyneborg Jensen, der "bekræfter at den Sorte Stork virkeligt ynglede i en Gran i Svinkløv Plantage sidste Aar. Om de fik Unger vidste han ikke". Brevet er dateret 8/6 53, så de pågældende år må være 1952.\npostet: 12. marts 2013 kl. 19:22 emne: Re: Ynglende Sort Stork i Danmark\nJeg har brugt en del af vinteren på at finde ud af, hvor meget hold der er i om Sort Stork har/ikke har ynglet i Gram Storskov for omkring 30 år siden. Jeg har efterhånden samlet en del materiale sammen, som lige nu ligger til gennemlæsning, hos de folk som har bidraget med oplysninger, for at det kan blive så præcist som mulig. Jeg er nået frem til, at materialet sandsynligvis egner sig til udgivelse i "et eller andet relevant blad" i stedet for at blive en kommentar på denne rigtig gode tråd her.\nNår alt er på plads, vil jeg naturligvis oplyse her, hvor materialet kan læses.\nNår nu der er gået 30 år, gør det vel ikke noget om der skulle gå et par måneder mere.\npostet: 20. juni 2013 kl. 20:08 emne: Re: Ynglende Sort Stork i Danmark\nSkulle der stadig være nogle, som interessere sig for sort stork, så prøv at gå ind på "Pandion".\nDet resultat, som jeg er nået frem til omkring sort stork i Gram/Toftlund-området ligger nu tilgængelig der.\nEr der nogle som har kommentarer til artiklen, bedes de skrives under artiklen i "Pandion".\npostet: 20. juni 2013 kl. 21:38 emne: Re: Ynglende Sort Stork i Danmark\nDet er en flot artikel, Jesper. Godt arbejdet!\npostet: 20. juni 2013 kl. 22:13 emne: Re: Ynglende Sort Stork i Danmark\nTak for det Sebastian.\nOgså tak fordi du startede tråden, som i mine øjne, er med til at gøre op med de mange rygter, som ofte opstår omkring sort stork. Skudsikre ynglebeviser er der langt imellem.\nJeg kan stadig huske, dengang man sagde at den sorte stork havde overhalet den hvide stork, i antallet af ynglepar her i landet.


Nyt til Griezmann-transferen: Tilbydes absurd årsbeløb\nDet er ingen hemmelighed, at Manchester United har haft et godt øje til franskmanden Antoine Griezmann i adskillige måneder. Og omvendt. Griezmann har udtalt, at der er 60 % chance for at han skifter til de røde djævle til sommer.\nMen nu gør Manchester United angiveligt yderligere klar til at hente den franske superstjerne. De har eftersigende valgt at tilbyde angriberen en kontrakt, der sikrer spilleren i omegnen af 120 millioner kroner om året…\n(Photo by Aurelien Meunier/Getty Images )\nIfølge den spanske avis Marca føler United sig nødsaget til at byde på den franske\nlandsholdsspiller. Aligevel er det, i følge samme medie, at en handel mellem de to parter er\nlangt fra afgjort, på trods af, at Griezmann i mandags gjorde det klart, at der er seks ud af 10\nchance for, at han skifter til Old Trafford til sommer.\nAtletico Madrid afsoner i øjeblikket en ‘transfer ban’ , så enhver handel mellem de to parter afhænger af den spanske hovedstadsklub.\nDer er også et udestående med Champions League fodbolden. Det er heller ikke helt faldet på plads endnu, og hvis Mourinhos tropper ikke formår at vinde over Ajax i aften i Europa League finalen, kommer de ikke til at spille Champions League til næste sæson, eftersom de blot sluttede nummer seks i Premier League.\nGriezmann har været i fantastisk form i år, og har lavet 26 mål i alle turneringer for klubben, der nåede helt til semifinalen i Champions League.\nHvis Griezmann vælger at forlade den spanske hovedstad til fordel for det noget koldere Manchester, har Simeone allerede en afløser i tankerne. Alexandre Lacazette fra Lyon har været i formidabel form i år og slutter som nummer to på topscorerlisten – kun overgået af overnaturlig Edinson Cavani med 35 mål i 36 kampe.\n← Analyse forud for Europa League-finalen: Dolberg vs. Rashford Officielt: Messi skal lang tid i fængsel →


Skrevet af Webmaster, ons, 19/08/2009 - 10:13\nEn lidt kedelig nyhed.\nVor bestyrelsesmedlem og klubmedlem igennem hele cykelafdelingens historie – Kim Angelo Kristensen er desværre gået hen og blevet alvorligt syg.\nHan har igennem længere tid døjet meget, med problemer med sit hjerte, og det har nu betydet at han er blevet indlagt på Rigshospitalet, hvor han afventer en hjertetransplantation. Kim er ved godt mod, og han modtager gerne besøg.\nStartliste til Heino Cup 3. afd. holdløb d. 18.08.09.\nSkrevet af Webmaster, lør, 15/08/2009 - 12:45\nSe startlisten her (opdateret 15/8 kl 15:30)\nYderligere ændring af propositionerne til 3. afdeling af Heino Cup d. 18. august 2009.\nSkrevet af Webmaster, tor, 13/08/2009 - 16:50\nI tilknytning til tidligere meddelt ændring af propositionerne til 3. afdeling af Heino Cup d. 18. august 2009 for Elite-klassen og A-klassen vedrørende holdstørrelserne, er det nu også blevet besluttet, at Elite-klassen og A-klassen i lighed med klasserne B-klassen og C-klassen også kun skal køre 1 omgang på holdløbsruten svarende til ca. 32 km.\nBeretning fra Kongeetapen 2009\nSkrevet af Webmaster, tor, 06/08/2009 - 19:00\nCykelafdelingen deltog fredag d. 31.07.09 i motionsløbet Kongeetapen i forbindelse med Post Danmark Rundt. Turen var på 168 km. fra Århus til Vejle via Silkeborg over nogen af de største stigninger på egnen afsluttende med den legendariske Kiddesvej i Vejle med 21% stigning.\nÆndring af propositionerne til 3. afdeling af Heino Cup d. 18. august 2009.\nSkrevet af Webmaster, tor, 23/07/2009 - 18:43\nPå grund af et meget lavt deltagerantal i Elite-klassen, er det besluttet, at ændre holdstørrelserne for Elite-klassen og A-klassen, så de også kun skal køre med 3 mands hold ligesom B-klassen og C-klassen.\nBemærk at såfremt du ikke selv kan finde sammen med andre til et hold, kan du fortsat tilmelde dig. Cykelafdelingen vil så sammensætte hold af deltagere, som har tilmeldt sig enkeltvis.\nAlle tilmeldte vil få lejlighed til at gennemkøre holdløbsruten, så man opnår mindst 10 point for gennemkørt distance til det samlede resultat.\nVibeke i Touren\nSkrevet af Webmaster, tor, 23/07/2009 - 18:40\nVibeke Madsen kørte i mandags 20. Etape i Tour de France. Hun kørte de 170 km og kørte herunder til toppen af Mount Venteux, ialt under 9 timer.\nVibeke stiller i år op til politi DM - og må siges at være godt forberedt nu!\nLotte har indsendt billedet der er taget på dagen - umiddelbart inden starten. Kvinden i forgrunden er Berit fra Seje Sild.\n"Spionfoto" taget af Lotte under (måske) forberedelse til de kommende politimesterskaber i august.\nSkrevet af Webmaster, tor, 16/07/2009 - 18:03\nTilmelding til de Danske Politimesterskaber i cykling d. 25. og 26. August 2009.\nSkrevet af Webmaster, tor, 16/07/2009 - 17:57\nDen 25. august 2009 køres der 30 km. enkeltstart med første start kl. 18.00 på Lindenborgvej ved Svogerslev. Der køres ud ad Landevejen mod Holbæk til vendepunktet på Elverdamsbakken og retur til målet ved startstedet. Efter løbet er der spisning og præmieoverrækkelse kl. 2030 i Roskilde Hallen, hvor der også er omklædning og stævnecenter.\nTilbud til medlemmerne.\nSkrevet af Webmaster, ons, 08/07/2009 - 19:47\nDen 31. Juli 2009 deltager et motionshold fra cykelafdelingen i PostDanmark Rundt. De skal køre Kongeetapen fra Århus til Vejle.\nDer er en ledig plads med startsgebyr mv. betalt. Hvis du skulle være interesseret er det først til mølle.\nSend mig en email på jan@schackandersen.dk\nJan Schack Andersen,\nSkrevet af Webmaster, søn, 21/06/2009 - 21:07\nJeg har fået nedenstående mail sendt af Frank Reuter, hvor Frank meddeler at vores rytter Christian Mathiesen, er kommet til skade i forbindelse med cykelløb lørdag ved DM for veteraner. (tryk på overskriften for at læse mere)\nVi føler alle med Christian, og håber det bedste i fremtiden.


Flotte parkostumer til jul\nParkostumer til jul\nJulekostumer til par!\nEr det ved at være tid til at finde kostumerne til årets julefrokost og har du og din partner stadig ikke fundet ud af hvad i skal klædes ud som, så skal i se med her på siden! Her finder du alle vores parkostumer til jul og vi skal lige love for at de sætter gang i julestemningen! I kan klædes ud som julemanden og hans kone, han og hun rensdyr eller hvad med at klædes ud som små julealfer? Uanset hvilket kostumer i drømmer om så er vi sikrer på at vi har en løsning der passer til jer. Vi har også super søde parkostumer til børn som er perfekte til en julestykker eller en hyggelig weekend med familien i den kolde juletid. Husk at du også kan finde alt hvad du skal bruge af tilbehør til disse jule parkostumer.\nJule parkostumer til voksne og børn\nSkal i være festen sejeste rensdyr par eller festens sødeste rensdyrpar? Valget er jeres, men vi har kostumerne til begge par. Her på siden har vi samlet alle vores parkostumer til jul så i kan blive klar til årets julefester. Hvad er julemanden uden sin julekone og hvad er de hellige tre konger hvis de ikke er der alle sammen? Her på siden finder du flotte, seje og søde parkostumer til jul. Vi har både parkostumer til voksne og parkostumer til børn så slå jer løs og gå på opdagelse i vores julekostume udvalg til par. Finder du ikke helt hvad du ledte efter har vi også et stort udvalg af julekostumer til voksne og julekostumer til børn.\nParkostume nisser til jul voksne\n222,- ekskl. moms 266,- 265,- ekskl. moms 318,-\nParkostume alfe far og søn


Klumme: Hvilke historier fortæller du? | hsfo.dk\nKlumme: Hvilke historier fortæller du?\nOm hæmmende overbevisninger og underbevidsthed.\n24 nov. 2019 kl. 06:10\nTrine Ebsen, coach, livsstil@jfmedier.dk\nKender du følelsen af, at noget indeni på forhånd har taget beslutningerne for dig?\nDu kan have de bedste intentioner om noget, som du gerne vil. En ny livsstil, eller måske har du endelig besluttet, at du skal af med den vane, der ikke er god for dig.\nPå trods af den gode vilje, er det alligevel, som om vores tanker, følelser og handlinger ofte er “styret” af et slags ubevidst indlært program. Uden vi tænker over det, præger disse “skjulte programmer” de valg, som vi tager i hverdagen, og har langt større indflydelse på vores liv, end vi før troede.\nEt tidligt sted på livets rejse er disse programmer med til at lære os en masse ubevidste mønstre. Nogle er positive og andre negative, og selvom det lyder vildt, viser nyere studier, at kun fem procent af vores beslutninger, følelser og handlinger er bevidste. De resterende 95 procent er styret af vores underbevidstheds automatiske programmering. Meget af det, som vi har lært, inden vi fylder 35 år, er en opførsel, som vi har lært udenad.\nDet er blandt andet derfor, vi kan køre bil, tale i telefon, kigge på GPS, spise croissant og skifte gear på samme tid. PS.\nIkke at det kan anbefales.\nKroppen har også lært, at bestemte tanker og følelser er “trygge”. Selvom ”tryg” ikke altid er en positiv ting i dit voksne liv. Vi har endda lært, at nogle ting er “nødvendige” for at overleve - som for eksempel vrede, frygt og smerte. Når vi har tænkt og følt på en bestemt måde i tilstrækkeligt mange år, er det blevet en del af kroppens identitet. Så der er ikke noget at sige til, at det kan drille, når vi vil overtale vores krop og sind til at gøre noget nyt.\nSom så meget andet, vi kan udenad, er der en fare for, at vi ikke rigtig tænker over hvad og hvorfor længere. Det er blevet en vane at tænke, føle og være på denne bestemte måde. Heldigvis lærer vi også meget, der er super relevant for vores fantastiske liv.\nI dag vil jeg kort snakke om alt det, som ikke støtter os. Vores negative hæmmende overbevisninger.\nDet er vigtigt at kunne kende forskel på det, som den rationelle hjerne prøver at fortælle. Det, hjernen signalerer, når der er en reel fare på færde, og det, der sker, når en frygtbaseret tankegang har styret dit system så længe, at enhver bekymrende frygt kan sætte hele kroppens beredskab i gang og skabe maks. kaos uden grund.\nAlt, hvad vi tænker, siger til os selv, og alt vi føler, sætter samme reaktion i gang i din krop. Uanset om frygten er reel eller ej. Det, som vi tolker, bliver til vores historier. Derfor er det også vigtigt at få kigget på, om det, som du tænker i hverdagen, er positivt eller negativt.\nSelvom det ikke hjælper dig i situationen, gør systemet det, det er designet til. Det forsøger at passe på dig. Frygten tror, at den har et job.\nNedenstående kan måske give dig indblik i dine egne overbevisninger. Vær nysgerrig på, hvor de stammer fra, og hvordan du kan omprogrammere dine tanker på ny.\nJeg har ikke fortjent det.\nJeg er ikke god nok som den, jeg er.\nMin mening er ikke vigtig, så jeg tier bare stille.\nDu skal ikke tro, at du er noget.\nDet er aldrig godt nok, det jeg gør.\nJeg er ikke klog og dygtig nok.\nJeg skal knokle for at have fortjent lykken.\nRige mennesker har det nemt.\nJeg er nok ikke værd at elske.\nDe andre har det lettere end mig.\nJeg er altid uheldig.\nUdfordr dine overbevisninger:\nEr det vigtigt? (for dig at holde fast i denne overbevisning)\nVend din historie om:\nLav positive kontrasætninger til dine negative overbevisninger - for eksempel “jeg er god nok, præcis som jeg er,” “jeg har fortjent lykken og roen” - og sig dem til dig i hverdagen.\nHvilke overbevisninger har du fortalt dig selv gennem livet, der ikke støtter dig?\nMåske det er tid til at fortælle dig selv en ny historie?\nVær opmærksom på dine egne overbevisninger.\nEr dine handlinger i hverdagen hæmmet af gamle overbevisninger.\nEr det konstruktivt eller en gammel vane.\nEr din indre dialog positiv eller negativ.\nHvad kan hjælpe dig med at omprogrammere.\nSpot negative overbevisninger og få dem vendt til støttende.


iPhone 8c Leasing - Find de fedeste henvisninger. Kig her! \nFind mere om iPhone 8c Leasing her\nGoddag, og velkommen til denne side, som er lavet på baggrund af søgningen på ordene iPhone 8c Leasing. Vi ønsker, at du kan finde det, som du leder efter via vores links, som vi fremviser her for dig, som sandsynligvis søger efter mere viden i henhold til iPhone 8c Leasing. Læs videre herunder, eller klik direkte videre på vores anbefalede links, der forhåbentlig bør føre dig videre til det, du leder efter.\niPhone 8c Leasing - Spørgsmål og svar?\nKunne du ikke finde præcis det, som du leder efter ved hjælp af vores partnere, som vi til, og som burde have en relation til iPhone 8c Leasing, bidrager vi også med råd herom. Du er velkommen til at hive fat i os gennem vores kontaktformular. Jvf. vores erfaring bør det være nok at følge førnævnte anbefalede henvisninger omhandlende iPhone 8c Leasing, men er det ikke tilfredsstillende, så tag kontakt. Vi besvarer som regel e-mails inden for få dage.\nHvad er dette website om iPhone 8c Leasing helt præcis?\nDenne side er genereret ud fra ordet "iPhone 8c Leasing" med formodning om, at det er enten akkurat dette keyword eller højst sandsynligt et nært beslægtet ord, du har søgt på på en søgemaskine, fx Bing eller Yandex. Vi forsøger at hjælpe til med din forspørgsel med relaterede henvisninger, som hyppigst kan være sponsoreret eller præfereret af webstedets redaktion.


Professionel tysk oversættelse - The Native Translator\nFå en professionel fagoversættelse eller autoriseret oversættelse til og fra tysk til markedets bedste pris\nThe Native Translator er et ISO 17100-certificeret oversættelsesbureau, der tilbyder kvalificerede oversættelser til og fra tysk online. Her kan du bestille en autoriseret (bekræftet) oversættelse eller en fagoversættelse indenfor jura, finans, medicin eller teknik fra dansk til tysk, tysk til dansk og flere end 30 andre sprog. Vi hjælper vi både private og erhverv med tysk oversættelse, og leverer skræddersyede og branchespecifikke tyske oversættelser til overkommelige priser.\nBekræftet oversættelse til og fra tysk\nHvis du har brug for at få oversat et vidneudsagn, en dom, legitimation eller andre dokumenter, der skal bruges som dokumentation til en offentlig myndighed, et universitet eller en potentiel arbejdsgiver, kan du, som udgangspunkt, gå ud fra, at oversættelsen skal være bekræftet. Hvis du skal have en bekræftet oversættelse, skal du bruge en tysk translatør til at bekræfte din oversættelse med underskrift eller stempel. Denne bekræftelse er et kvalitetsstempel. Hvis du bestiller en bekræftet oversættelse fra tysk til dansk, bruger vi en dansk autoriseret oversætter. Hvis du har brug for en oversættelse til tysk, bliver oversættelsen udført i Tyskland af en oversætter, autoriseret der (vereidigter Übersetzer).\nOversættelse mellem tysk og mere end 30 andre sprog online\nHvad koster en professionel tysk oversættelse?\nUpload dit dokument på vores oversættelsesportal, så får du svar omgående. Det tager mindre end 1 minut at få oplyst både pris og forventet leveringstid for en fagoversættelse eller autoriseret oversættelse til eller fra tysk. Du kan bestille en oversættelse og betale med kreditkort online, og du kan bruge følgende betalingsmetoder: Amex, Diners, Mastercard, Visa, PayPal og Apple Pay.\nThe Native Translator er et ISO 17100-certificeret oversættelsesbureau, specialiseret i at levere kvalitetssikret fagoversættelse og autoriseret (bekræftet) oversættelse til og fra tysk direkte online.


Print logo på dine hjemmesko - AISIMAN\nPrint logo på dine hjemmesko\nVil du sende en særlig gave til dine bedste venner eller forældre? Jeg tror, at du kan give dem noget, der giver komfort og nydelse af en luksus hoteloplevelse lige hjemme med skræddersyede trykte tøfler fra vores firma nu? Vi har lavet vores hjemmesko fra myk og smidig bomuld, plys, velour, microfleece og terry, og disse tøfler fås i en række attraktive farver. Nu kan du udskrive logo på tøfler som din firmalogo, dit yndlingslogo med særlig betydning eller det logo, der er designet af dig selv. Det er helt enestående.\nDu kan bestille tøfler med dit logo fra vores firma nu er lige så nemt og behageligt som det er at vælge din yndlingsstil. Du kan nemt og enkelt tilføje dit logo, hvis du vil lære mere om vores firma eller du vil udskrive logo på tøfler , kan du besøge vores hjemmeside og så kan du kontakte vores firma og designe dine egne tøfler, og så kan vores firma komme i gang med din rettidig levering. Du kan også ringe til os og lade en af vores erfarne og venlige teammedlemmer gå igennem processen, trin for trin. Vi håber, at du kan føle dig helt sikker på din ordre hos vores firma, så vi sørger for at dine tilpassede tøfler kan være færdige lige uden for døren, når du har brug for dem. Vi håber virkelig, du vil kunne lide disse specielle gaver.\nHvis du ønsker endnu mere tilpassede produkter som dine gavemodtagere, der kan bruges hjemme eller på arbejdspladsen? Jeg formoder, at du skal gennemse vores enorme samling af varer i ouers firmaets produkt, jeg tror, at du kan få endnu flere gode ideer!


arkiv.dk | Rungsted Havn 1972. Så godt som alle både er på land. Til højre ses sejlklubbens klubhus.\nRungsted Havn 1972. Så godt som alle både er på land. Til højre ses sejlklubbens klubhus.\nSå godt som alle både er på land.\nTil højre ses sejlklubbens klubhus.


Fik i nogen feedback på jeres invitationer? .. - Bryllupsforberedelser - Bryllupsklar.dk\nStarted by Guest hempler1009, May 15, 2012\nJeg er faktisk i lidt trist humør, vi sendte invitationer ud for en uge siden og det var såååå fantastisk og få dem færdige og få dem sendt og de blev lige som vi ønskede\nNu sidder vi så her en uge efter og har inviteret 70 gæster, som er de udvalgte og dem vi virkelig ønsker at bruge dagen med. Vi har fået rigtig søde reaktioner fra flere venner og det er fantastisk\nMen men men... Min moster, mormor, farmor/farfar, kusiner, min fætter, tanter mm. alle sammen nogen af dem, jeg har et tæt bånd med, har ikke reageret på nogen måde, på at de skal til bryllup.\nMine forældre og søskende vidste dagen på forhånd, men de blev stadig glade for invitationen og for at de ikke længere skulle holde det hemmeligt for resten af familien. Resten har intet vidst udover at vi var forlovet, så det skulle være en overraskelse at de skal til bryllup om ikke så længe... Havde håber på nogle positive tilbagemeldinger fra min familie og min moster bl.a. ville tage tlf. og ringe og sige tillykke tillykke.. Men har intet hørt.. Er faktisk rigtig skuffet over min familie\nFik i nogen tilbagemeldinger efter en uge, eller overreagere jeg bare??????\nÅha... vi har ikke sendt vores ud endnu... Men jeg synes faktisk ikke det er iorden at man ikke får feedback på invitationen.. det kan selvfølgelig være pga mange årsager.. men jeg ville selv blive skuffet hvis jeg ikke fik en feedback hurtigt efter.. især fra mine nærmeste\nJeg får faktisk tårer i øjnene over, at der ikke er en eneste i min familie, der har skrevet en sms, mail, ringet eller noget som helst. Havde bare håbet på et eller andet, ikke noget stort. Bare et opkald, syntes ikke selv det er meget at forlange ... Er den første til at glæde mig på andres vegne og er så skuffet over at jeg skal sidde med sådan en trist følelse øv øv øv\nMåske er det fordi de svare skriftligt på dem? Måske begynder der er komme søde kort snart\nÅrrrrrh det håber jeg. Men sådan en familie, har jeg ikke rigtig. De er den moderne type, kan ikke lige se det for mig at de vil sende et kort. Men man kunne jo blive overrasket\nFørst får du lige det her og så tror jeg du skal sætte dig ned og snakke med din H2B om hvordan I vil forholde jer.. vil I ringe og høre om invitationerne er noget frem ? Føler I for at sige I er skuffet og kede af ikke at have hørt noget ?\nOg så kan jeg virkelig godt forstå du er ked af det og skuffet... det er i mine øjne også respektløst og uacceptabelt at man ikke ringer og siger tak for invitationen.. jeg synes det er almen pli og dannelse.. især med et bryllup der jo er en stor stor dag og som koster rigtigt mange penge\nHvad med jeres venner ? Har I hørt fra dem ?\nSyntes bare at det man har brugt tid og energi osv. på bare bliver taget lidt forgivet af ens nærmeste. Min mor har snakket 2 gange indenfor den sidste uge med både min mormor og farmor, som jeg begge har det super godt med. omkring brylluppet, men ingen af dem har ringet til mig :( :(\nUndercover Angel 1\nNu kan jeg ikke lige se, hvornår du skal giftes, da jeg er på fra mobilen, men du skriver at der ikke er længe til. Hvis de ikke har kendt datoen indtil nu, kan det så have noget at gøre med, at de lige skal have flyttet nogle aftaler rundt inden de svarer? Ferie el. lign....\nMan kan selvfølgelig godt ringe og sige at man arbejder på det alligevel....\nTak for krammet Olga Det varmer\nTror det en god ide, at vi tager en snak om det. Syntes bare det burde være unødigvendigt som du selv siger, så er det alm. dannelse at sige tak for invitationen eller hvad det nu kunne være.\nJeg ved ikke om jeg vil konfrontere dem, men skuffet det er jeg godt nok. Det er en rigtig stor dag og vi glæder os meget til at fejre den med venner og familie.\nVi har valgt at holde et stort bryllup og bruge et stort beløb på det, da vi ikke har nogen lån, nogen bil eller noget som helst og bruger derfor ca. 1000 kr pr. gæst på brylluppet..\nJeg havde bare regnet med at hører noget Vi har heldigvis fået såååååååååååååå meget ros og glæde osv. fra vores dejlige venner, så det er fantastisk og hjælper på det\nHmm... Jeg er lidt splittet her... For har selv siddet i samme situation... Hvornår er jeres SU???\nJeg reagerede på helt samme måde, jeg havde brugt evigheder på at lave invitationerne selv, havde sågar lavet personlige frimærker, så sad også med sårn en øv følelse...\nIndtil min mor sagde til mig, at jeg jo havde givet mine gæster 4 måneder til at svare, så der var nok mange der ventede til de kom tættere på sidste frist, fordi de nærmere ser det som den dato man svarer på...\nJeg ved jo selvfølgelig ikke om det er gældende for din familie, men måske de tænker på samme måde??? Jeg forstår i hvert fald godt du er skuffet, men mon ikke du hører noget når i kommer lidt tættere på\nEdited May 15, 2012 by Maria&Morten\nJeg synes bare det er tarveligt at man ikke svarer hurtigt til trods for man jo selvfølgelig har en su dato... men der er jo lagt mane timer og ideer og glæde i ens invitationer....\nJeg må indrømme, jeg blev virkelig også skuffet, da vi havde sendt vores ud. Der var ikke særlig mange, der reagerede. Hverken med svar eller bare et "Tak for indbydelsen, hvor er det dejligt, I skal giftes." Det skal lige siges, jeg har brugt 1½ time på hver invitation...\nVi har fået svar fra alle nu, for brylluppet er jo nærmest lige om lidt, men der var faktisk overraskende mange, der slet ikke svarede inden SU-dagen, som jeg selv måtte kontakte for at høre, om de havde tænkt sig at dukke op, og sådan noget kan jeg slet ikke have. Det er virkelig respektløst efter min mening.\nSå jeg forstår, at du er skuffet\nEdited May 15, 2012 by alptraum\nJeg har det også på samme måde lidt - selvom S.U. dagen endnu ikke er oprindet (6 dage til) så kan jeg ikke helt forstå, hvorfor der ikke bare meldes tilbage. (Om ikke andet, så bare et tak for invitationen) Jeg fristes til at tro, at den er gået tabt i posten, og det er derfor, at folk ikke melder tilbage.\nOg ja, præcis, et tillykke med forlovelsen er da også på sin plads for jer, synes jeg.\nDet har vi heller ikke rigtig fået, af alle de inviterede.\nMen - der er mange, der har meldt tilbage og ønsket tillykke, alle igennem telefon og mail, én enkelt gennem et skrevet kort med posten.\nJeg håber, at I snart vil begynde og få lidt respons på jeres invitationer og kommende bryllup! Det er da på sin plads!\nEdit: Der er naturligvis også nogle, der netop venter til man kommer tættere på S.U-dagen, men jeg synes da stadig godt, at de kan tage telefonen og lykønske jer.\nEdited May 15, 2012 by Felinity\net eller andet sted er det da også lidt underligt at man venter til su-datoen med at svare om man kommer... selvfølgelig skal folk lige have fri og tjekke kalender... men alligevel... hvis de får den 3mdr inden svardato kunne man da godt sige ja tak eller nej tak inden da istedet for at vente til sidste øjeblik\nVi var lidt i samme situation. Men hele vores familie vidste så godt at vi skal giftes i juni, inden vi sendte invitationerne.\nMen med hensyn til tilbagemeldingerne, da var det også alle vennerne der gav svar først (med MEGET rosende ord om invitationsdesign, må jeg sige, rigtig dejligt). Men den nærmeste familie havde slet ikke travlt med at svare... Som om de følte sig selvskrevet og " selvfølgelig kommer vi da!!"\nHeldigvis måtte vi kun rykke en enkel gæst efter S.U., en gammel dame, der takkede nej.\nJeg var da skuffet over den nærmeste familie. Men jeg ville nok lige se tiden lidt an, hvis jeg var dig. I er vel ikke forbi S.U. endnu? De rosende og kærlige ord kommer forhåbentlig de næste 14 dage... Man skal også huske, at vi brude tror lidt, at verden drejer sig om vores store dag, men sandheden er, at folk kan have vildt travlt på arbejdet osv. og deres verden går jo ikke i stå fordi vi skal giftes:-)\nJa, sådan havde jeg det også. Helt præcist! Altså folk ved da om de vil komme eller ej, især hvis de var bekendt med datoen på forhånd. Men nogle gange må man nok sætte sig i deres sted og den ene dag kan tage den anden. Nogle regner det også for en selvfølge at de kommer...\nJa, jeg kender det alt for godt, min søster sagde at det var jo næsten en selvfølge at de kom, så de svare faktisk ikke på vores indbydelse og mine forældre kendte godt datoen, men sagde heller ikke noget + alle de andre som har fået en ,har jeg måttet ringet til for at høre om de kom eller ej, næste gang sender jeg sq bare en mail.....\nI har helt ret i at folk har deres eget, de har travlt med arbejde, børn osv. osv. men jeg kan simpelthen ikke sætte mig ind i, at man ikke har 5 min. inden man skal på arbejde eller et eller andet til at ringe eller sende en sms og ønske tillykke og tak for inviattionen.\nMåske er det bare fordi jeg altid selv er den første til at gribe telefonen og glæde mig på andres vegne lige gyldigt hvad det er, at jeg havde håbet på, at når det her var deres første barnebarns bryllup og første niece for nogen, at så var der nogle glade mennesker i røret til at lykønske en.\nJeg er skuffet og det kan der nok ikke laves om på desværre\nEj men det er bare så tarveligt! Jeg vil simpelthen blive så vred og skuffet hvis vores gæster gør det. Jeg mener altså at man ringer og siger tak for indbydelsen og hvis man ved man kan komme siger man ja tak allerede der.\nSom sagt så er der lang tid til SU. og jeg forventer heller ikke folk skal svare på om de kommer, her og nu.\nHavde på håbet på at der var nogen der glædede sig, ligeså meget som os\nJa jeg syntes virkelig det er tarveligt!! Jeg var helt sikker på, at min familie ville blive overrasket og glade og ringe og sige tillykke, hvor er det fantastisk for jer\nJeg er helt enig med dig Olga og håber for alt i verden at i får en masse positiv respons for jeres invitationer, når i kommer så langt Det er sku det mindste man kan gøre\nTak det er sødt af dig\nJeg synes det er rigtigt trist for dig at de ikke engang har ringet og sagt tillykke.\nJa årrrh bliver så gal over det, tror faktisk aldrig jeg kommer til at glemme, at min familie, har mere travlt med deres eget, til at bruge 5 min. på at ringe.. Det gør mig sku ked af det\nEj. jeg tror du skal snakke med dem om det... så du kommer ud med det og kan ligge det fra dig.. lad det ikke spolere din glæde og lykke ... jeg ville selv have det på samme måde som dig...og selvom man er familie og man jo selvfølgelig kommer så siger man altså stadig ja tak og tillykke!\nJeg er i samme situation her. Vi sendte vores invitationer ud i februar og jeg havde brugt 3 mdr på at lave små bøger.. jeg synes helt ærligt at de var rigtig flotte og gennemførte!\nVores venner meldte ret hurtigt tilbage, at SELVFØLGELIG KOM DE og hvor var det nogle flotte invitationer.. vores allernærmeste har også meldt tilbage (forældre, søskende og bedsteforældre).. til gengæld er vores familier enormt langsomme.. vi er nu i maj og vores deadline er 1. juli og vi har fået svar fra min moster og hendes mand (de er en selvfølge for han skal være toastmaster) og min kærestes onkel og moster.. resten har vi ikke hørt fra. Jeg har en ret stor familie og vi tæller 4 kusiner, 2 fætre og og 3 forældresøskende.. ikke et ord!\nNå... er jeg skuffet... njaaaa... vi har jo ikke SU endnu... jeg har faktisk besluttet mig for ikke at være skuffet, for det må ikke fylde for meget på dagen og der gider jeg ikke føle mig lidt smålunken på min familie.. giver det mening?\nJeg er enig i dig i, at hvor travlt kan de lige have og et tillykke med forlovelsen ville være på sin plads.. men invitationerne har været ude i en uge.. giv dem nu lidt tid Jeg er sikker på, at det ikke er fordi de ikke er glade på jeres vegne eller glæder sig, men måske har de bare ikke haft tid til at svare.. Måske ved de endnu ikke om de kan?\nJeg tror også at man skal passe på ikke at have for store forventninger til folk og de har nok heller ikke samme ovenud lykkelige glæde over det forestående bryllup, som du selvfølgelig har som bruden. Måske har du bygget lidt for store forventninger op til deres reaktion?\nJeg håber ikke at du vil tage dette forkert, men jeg synes du lige skal træde et skridt tilbage og trække vejret en ekstra gang - lykønskningerne og tilkendegivelserne skal nok komme


Junior nyt – Side 2 – GjølSpejderne\nCategory: Junior nyt\nUdgivet den 03/11/2014 03/11/2014\nSå er årets hyggeligste spejder weekend lige om hjørnet! Nemlig årets jule weekend!\nDu kan hente sedlen for ulve her: jule weekend ulve\nDu kan hente sedlen for junior spejdere, spejdere og senior spejdere her: jule weekend spejder\nUdgivet den 21/09/2014 18/10/2014\nJOTI tilmelding 2014\nTilmelding til årets JOTI event.\nVi nærmer os tiden for det årlige arrangement hvor spejdere i hele verden går online, for at chatte med hindanden på tværs at kontinenter. Og på den måde udvide deres opfattelse af spejdere i andre lande.\nVi har i år valgt at holde JOTI sammen med KFUM spejderne i Lindholm, og de kommer og deltager hos os på Gjøl. De forventer at komme ca 10 stk. Læs videre “JOTI tilmelding 2014”\nUdgivet den 20/08/2014\nVi gentager successen fra sidste år, og inviterer alle spejdere OG deres forældre til en familiedag ved hytten,\nSæt kryds i kalenderen og spred budskabet !\nKan man ikke hele dagen, er man selvfølgelig også velkommen til, at deltage med det man kan\nDu finder info om dagen her: Familiedag2\nUdgivet den 05/07/2014 05/07/2014\nSommerlejr dag 1\nSå er vi kommet godt afsted og der er god stemning i bussen.


VINDER AF STORE SMAGEDAGSPRISEN 2015: SMAGEN AF DET GODE I P-KÆLDEREN | Arla Foodservice\nVINDER AF STORE SMAGEDAGSPRISEN 2015: SMAGEN AF DET GODE I P-KÆLDEREN\nÅrets vinder sætter alle sanserne i spil – også til daglig. Derfor er det ofte ingredienser fra køkkenchefens tur til stranden eller i skoven, de aarhusianske revisorer præsenteres for på buffeten. For med et frokostbudget på 19 kr. pr. person, skal der tænkes utraditionelt, når hver enkelt servering skal være stopfyldt med smag. Og det skal den! Og smagen forstærkes, når oplevelserne ved buffeten aldrig bliver en vane.\nKøerne står i båse i stalden og revisorer sidder til bords i båse i den nymalede P-kælder – i hvert fald for en enkelt dag. For Liselotte Kira Gregers Andersen, køkkenchef hos BDO i Aarhus, gik målrettet efter, at Store Smagedag skulle være noget helt specielt for kantinens gæster, som ellers også til daglig er vant til usædvanlige indslag på buffeten. Så der blev vist Morten Korch på bagvæggen. Der var masser af halmballer, mælkejunger og rekvisitter fra landmandslivet, og der var dækket flot op ved langborde med rødternede duge i båsene. For frokostbuffeten var på Store Smagedag udskiftet med ’Bondens madpakke’ anno 2015.\nMadpakken var en sanseoplevelse serveret i bl.a. brune poser med brød og hjemmekærnet smør med tangsalt, gastronomisk engangsservice med tuber med ’røget markrelguf’ lavet på mayo af blended hytteost, plastkugler fyldt med fynsk landskinke, hjemmelavet friskost og hybenmayo af blade fra sommerturen ved stranden og meget, meget mere, der understøttede smagen af det gode.\nDrømmen om mad\nLiselotte insisterer på at dele æren med sin medarbejder i køkkenet, Julie Karoline Brogaard. Sammen står de to for de daglige nytænkende serveringer, der frembringes i et køkken af en mikroskopisk størrelse. Men idéerne kommer fra Liselottes store passion for at lave mad på nye måder.\n”Jeg drømmer om mad. Jeg finder både inspiration og råvarer, når jeg går en tur lands stranden eller i skoven. Og når skyr, fløde og hytteost er tema i årets konkurrence, får det mig til at tænke videre. Så vi har fået fat i bl.a. osteløbe og har lavet vores egne mejeriprodukter – både yoghurt, friskost, mozzarella og smør,” fortæller årets vinder, der kalder Arlas smagsseminarer før Store Smagedag som en øjenåbner for nye muligheder med produkterne.\nJuryen kom på en svær opgave, for fantasien, madglæden og indsatsen for den gode smag på dagen var meget stor blandt de hundredvis af deltagende kantiner. Men da Liselotte og Julie udmærkede sig på alle dystens kriterier, var der enighed om, at BDO kantinen var den rette vinder. Arla Foodservice og Store Smagedags sekretariatet sender en stor tak for det enorme engagement til alle deltagerne.


Er Brøndby kommune attraktiv for virksomheder med potentiale? | Schaumann\nEr Brøndby kommune attraktiv for virksomheder med potentiale?\nBrøndby kommune har i mange år været hjemsted for mange virksomheder, hvor logistik er et vigtigt parameter for virksomhedens succes. Motorvejsnettet omkring Brøndby er særdeles godt, hvilket giver gode betingelser for et lager, hvis man har meget aktivitet til og fra stedet. Men for os der kæmper for bedre erhvervsbetingelser til Brøndby kommune er det ikke nok med gode logistiske betingelser. For os er det ligeså vigtigt at den lokale købmand, bageren nede på hjørnet og det lille webbureau har gode betingelser, for at få succes med deres virksomhed, hvis de vælger at slå sig ned i Brøndby.\nDa krisen ramte, kostede det mange danskere jobbet, men de sidste par år er udviklingen vendt og vi ser i dag en del nye virksomheder blive født. Mange af dem er kun mindre enkeltmandsvirksomheder, men erfaringer viser, at badmændene bag disse ofte, starter nye og større virksomheder senere hen i deres erhvervskarrierer. Ved at få kontakt til denne gruppe af iværksættere, når de er i startfasen, er det nemmere at bibeholde dem i kommunen, efterhånden som deres virksomhed ekspandere.\nDerfor har vi været ude i lokalområdet og snakket med virksomhedsejere om, hvordan de ser mulighederne for Brøndby kommune fremover, i forhold til mulighederne for at starte en succesfuld virksomhed. Vores rundspørge viser, at der bestemt er et potentiale, men at meget kan gøres bedre!\nMange fremhæver den gode logistik, men mange mener samtidigt at den sociale status som Brøndby ofte forbindes med, trækker ned i tiltrækningsevnen for virksomheder. Omvendt findes der et stor behov for frisører, købmænd, kiosker og lignende, da befolkningstætheden er stor i området.\nVi har blandt andet også været i kontakt med en erhvervsmægler for høre om mulighederne, for at starte virksomhed og samtidigt finde et nyt kontor eller lager. Deres erfaring siger, at der er et stort udvalg af kontor, lagerlokaler mv. men at det oftest er for de mindre virksomheder. Der er bestemt også muligheder for de store virksomheder, men så koster det også herefter.\nDen konklusion passer fint med vores egen erfaring, nemlig at Brøndby mest er for de mindre iværksættere, samt for de store, der ønsker gode logistiske forbindelser.\nDer er ikke meget prestige i, at drive virksomhed i Brøndby, hvis man sammenligner med nogle af de mere fashionable adresser i Indre København, men det tror vi heller ikke er løsningen. De fordele vi har I Brøndby i forhold til de omkringliggende kommuner skal vi bare blive bedre til at effektuere.\nThis entry was tagged Brøndby kommune, Firma Brøndby, Iværksætter Brøndby, Virksomhed Brøndby. Bookmark the permalink.\n← Samsung mobil


• Køb Duka S7 – Køb online i dag – Se udvalget her\nEn masse byggeforretninger tildeler i øjeblikket flere billige leveringsmetoder til duka s7. En af de mest populære er lige nu levering til en pakkeshop, hvor det nemlig er ret fleksibelt for dig at kunne hente produkterne når det passer ind i din kalender. Løsningen er nemlig ualmindeligt uproblematisk, og desuden endvidere den billigste leveringsmåde.\nDu kan omvendt foretrække at vælge at få leveret hjem til dig eller til når du er på job. Fragttypen er somme tider en kende mere omkostningsfuld, men samtidig meget let ift. duka s7 online. Den mest letkøbte leveringsform kan ikke modsiges at være selv at hente produkterne, hvilket kræver at du fysisk befinder dig nærved internet forretningens byggecenter, fx Harald Nyborg, Bauhaus, Silvan eller Jem og Fix.\nFragtperioden på duka s7 er ret relevant i tilfælde af at vi absolut skal bruge ordren straks, og herved er det fuldt ud vigtigt at du ser nærmere på den anslåede leveringsdato for duka s7. Størstedelen af online outlets – fx Jem og Fix, Bauhaus, Harald Nyborg og Silvan – giver løfte om billig 1 dags fragt på mange af butikkens varenumre online, men vær opmærksom på at det regnes ud fra at ordren gennemføres før et nøjagtigt klokkeslæt, så at de garanteret kan nå at få varerne pakket før personalet har fyraften.\nEn række byggeforretninger garanterer gratis fragt på duka s7 online, men undertiden er det betinget af at der bestilles for en bestemt pris. Alternativt kan du snuppe den mest betalelige fragtform, hvilket mange gange vil være at få dem til at levere pakken til et udleveringssted.\nStørstedelen af kæder udlover klik-og-hent hvor du køber billig duka s7 derhjemme og afhenter i byggecenteret. Eksempelvis Davidsen, Stark, Jem og Fix, Bygma, Bauhaus, Silvan, 10-4, Harald Nyborg og XL-Byg. De udlover blandt andet afhentning af duka s7 i følgende byer:\nIshøj, Tårnby, Varde, Herning, Kalundborg, Herlev, Hillerød, Ringsted, Holstebro, Nykøbing Falster, Frederikssund, Roskilde, Jyllinge, Gladsaxe, Odder, Viborg, Skive, Åbyhøj, Helsingør, Fredericia, Esbjerg, Brabrand, Grenaa, Farum, Næstved, Sønderborg, Virum, Vejle, Haderslev, Hobro, Nærum, Glostrup, Thisted, Korsør, Dragør, Struer, Hvidovre, Søborg, Frederiksberg, Slagelse, Silkeborg, Værløse, Albertslund, Middelfart, Aalborg, Solrød Strand, Gentofte, Hjørring, Nørresundby, Allerød, Skanderborg, Frederikshavn, Højbjerg, Ballerup, Lystrup, Holbæk, Nyborg, Brøndby, Nakskov, Hedensted, Kokkedal, Svendborg, Risskov, Haslev, Hørsholm, Hedehusene, Aabenraa, Rødovre, Stenløse, Randers, Odense, Brønderslev, Horsens, Lyngby, Birkerød, Køge, Valby, Brønshøj, Vallensbæk, Rønne, København, Ikast, Rudersdal, Lillerød, Aarhus, Kolding, Taastrup, Vanløse, Greve, Charlottenlund, Tilst, Vordingborg, Frederiksværk, og Ølstykke, .\nKlik-og-hent for duka s7 er tilgængeligt i samtlige områder af Danmark: Fyn (Vestfyn, Østfyn, Sydfyn, Midtfyn, Nordfyn), Sjælland (Østsjælland, Bornholm, Midtsjælland, Sydsjælland, Hovedstaden, Falster, Vestsjælland, Amager, Nordsjælland, Lolland) og Jylland (Østjylland, Sønderjylland, Nordjylland, Syddanmark, Sydjylland, Midtjylland, Vestjylland).\nNår vi kigger i statistikkerne står det tydeligt, at netshoppere som regel leder efter for eksempel duka s7 tilbud og duka s7 online. Man ser derudover typisk internet shoppere efterspørge fx billig duka s7, duka s7 priser samt køb duka s7, plus de kendte byggemarkeder som Bauhaus, Stark, Harald Nyborg, Davidsen, XL-Byg, Jem og Fix, Bygma, 10-4 og Silvan.\nBedste tilbud på duka s7\nDet er efterhånden rigtig ukompliceret for forbrugerne at søge sig frem til tilbud på billige duka s7 online hos diverse internet handler, og med det motiv har langt de fleste shops på nettet fundet det uundgåeligt at stampe salgspriserne på duka s7 drastisk, og i øvrigt garantere levering uden beregning.\nDet kan ikke desto mindre vise sig lukrativt at tjekke diverse e-handler efter rabatter og tilbud på duka s7 online før du bestiller, sådan at man er sikret at få den mest attraktive pris. Kig ikke bare på de store byggemarkeder som Bauhaus, Stark, Silvan, Harald Nyborg, Davidsen, Bygma, Jem og Fix og XL-Byg.\nMan må alligevel være klar over, at såfremt en butik på nettet afhænder billige duka s7 online til en pris som kan ses som besynderligt favorabel, bør det ofte være et kendetegn på en uoprigtig internet forhandler. Kortbestillinger er på den anden side inkluderet i en lovbestemmelse, der skærmer kunden imod snydagtige online forretninger.\nGenerelt slår vi et slag for kortbestillinger eller betalinger med mobilen. Som alternativ kan du anvende en løsning på afbetaling som fx ViaBill, for så vidt du higer efter at godtgøre prisen på duka s7 i flere bidder. Dette fås som regel i niche netbutikker, men dog sjældent de kendte byggecentre som for eksempel Bauhaus, Davidsen, XL-Byg, Bygma, Stark, 10-4, Harald Nyborg og Silvan.\nNår vi ser på data bliver det tydeligt, at mennesker mange gange kigger efter blandt andet duka s7 online og køb duka s7. Man ser derudover tit netshoppere kigge efter bl.a. billig duka s7, duka s7 priser samt duka s7 tilbud.\nTrustpilot fremskaffer uden sammenligning relevante muligheder for at tolke en længere række tidligere køberes oplevelser og derfor tilråder vi, at du studerer online firmaets bedømmelser inden du placerer din ordre på billige duka s7 online.\nFacebook tilbyder dig på samme måde forholdsvis fortræffelige genveje til at få indtryk af webbutikkens kundetilfredshed. Tilmed møder vi mange internet foretagender hvor det er muligt at levere en vurdering af deres køb, som desuden kan benyttes til at afveje kundernes tilfredshed.\nInden folk køber billige duka s7 online i en internet forhandler kan man i virkeligheden gennemløbe forhandlerens forretningsvilkår, det er dog i mange tilfælde ikke særlig morsomt, særligt på de gængse byggecentre som Silvan, XL-Byg, Davidsen, Bauhaus, 10-4, Jem og Fix, Bygma, Stark og Harald Nyborg.\nEt alternativ kunne være at tjekke hvorvidt e-shoppen er e-mærket medlem, siden det bør være et billede på at e-firmaet efterkommer de officielle regler, foruden at internet selskabet lejlighedsvis undersøges af fagfolk som har megen viden om de gældende vilkår.\nDet giver dig chance for at få hjælp, såfremt du får problemstillinger med din shopping med duka s7. Derudover rekommanderer vi at kunden er hensynstagende til de mest vitale vedtægter der indvirker på bestillingen af duka s7 online, eksempelvis den ombytningsret netshoppen har.\nI den sammenhæng er det desuden afgørende, at man stadigvæk sikrer ens kvittering, således man i fremtiden kan bekræfte sin bestilling af duka s7, hvad end man køber hos XL-Byg, Jem og Fix, Silvan, Stark, Harald Nyborg, Bauhaus, 10-4, Bygma eller Davidsen.


Hvor løber spildevandet hen - Køge Kommune\n/ Forside / Service til dig / Vand / Spildevand / Hvor løber spildevandet hen\nService til digVandSpildevandHvor løber spildevandet hen\nI det daglige er det sjældent, man tænker over, hvor spildevandet løber hen - men hvis der f.eks. opstår problemer med afløbet, er det rart at vide, hvad der sker uden for ejendommen. Jeg er tilsluttet kloak Du kan her se, hvor de offentlige kloakledninger ligger i dit område, og hvordan din ejendom er kloakeret. Jeg er ikke tilsluttet kloak Hvis du har et minirenseanlæg eller en bundfældningstank, løber spildevandet ofte til nærmeste vandløb. Hvis du har et nedsivningsanlæg siver det selvfølgelig ned i jorden. Hvis du har har en samletank køres spildevandet til et renseanlæg. Hvis du er i tvivl om, hvor spildevandet havner, kan du kontakte os. Opdateret